הוועדה המיוחדת לדיון בהצעת חוק השידור הציבורי, כנסת 19, פרוטוקול מספר 1, 2014-06-11 09:30

קארין אלהרר: בוקר טוב.

קארין אלהרר: אני מתכבדת לפתוח את הישיבה הראשונה של הוועדה המיוחדת לדיון בחוק השידור הציבורי.

קארין אלהרר: אנחנו נמתין עוד שתי דקות לשרים, השר גלעד ארדן והשר יאיר לפיד, שיכבדו אותנו בנוכחותם בישיבה הזו.

קארין אלהרר: כהערה כללית, הדיונים היום ומחר יהיו דיונים של הערות כלליות, לא יהיה דיון בסעיפים ספציפיים.

קארין אלהרר: הדיון היום הוא דיון יחסית קצר, אנחנו נהיה חייבים לסיים את הישיבה עד לשעה 11:00 בגלל קיומה של מליאה ולכן זה יהיה דיון של שעה וחצי בלבד.

קארין אלהרר: מי שלא יצליח לדבר היום בהערות הכלליות, כמובן ידבר מחר.

קארין אלהרר: מחר תתקיים ישיבה ארוכה, מ-10:00 בבוקר ועד 13:00 קבענו את הישיבה.

חמד עמאר: אני רוצה להציע הצעה לסדר היום.

קארין אלהרר: בבקשה, חבר הכנסת עמאר.

חמד עמאר: ראיתי את סדר-היום של הדיונים ואת הלו"ז ששלחת לנו: הכנסתם ימי חמישי.

קארין אלהרר: נכון.

חמד עמאר: אני, לדוגמה, גר בצפון.

חמד עמאר: אנחנו מחויבים לדברים אחרים, אנחנו גם נמצאים בוועדות אחרות.

חמד עמאר: אם אתם רוצים דיון אמתי, אתם גם צריכים להתחשב בחברי הכנסת שנמצאים בוועדות אחרות.

חמד עמאר: אם בימי פעילות של הכנסת – אין בעיה.

חמד עמאר: שני, שלישי, רביעי, את יכולה להכניס את הדיונים, אבל את לא יכולה להכניס לנו גם דיונים בימי חמישי ואת מצפה שנגיע גם בימי חמישי?

חמד עמאר: נבטל את כל הדברים?

חמד עמאר: החוק הזה, כמה שהוא חשוב, הוא לא יכול לבטל לנו, אנחנו כחברי ועדה, את כל הדיונים שלנו, את כל הוועדות שלנו, את כל הסידורים שלנו ולבוא ולהתרכז רק בחוק הזה.

חמד עמאר: לכן, אני מבקש ממך לקחת בחשבון את הנושא הזה של ימי חמישי ולהוריד את ימי חמישי מהדיונים ולעשות בימי כנסת את הדיונים של הוועדה.

קארין אלהרר: אני מודה לך על ההערה.

קארין אלהרר: בכל זאת, מכיוון שאנחנו נסיים את עבודת הוועדה עד לסוף המושב, יתקיימו דיונים בחלק מימי החמישי.

קארין אלהרר: יש לי כוונה שהדיונים יהיו מקצועיים, יעילים - - -

חמד עמאר: אם את רוצה אותם מקצועיים ויעילים, את צריכה שגם אנחנו כחברי ועדה, נהיה נוכחים ונשתתף בדיונים.

חמד עמאר: אנחנו אמורים בסוף להצביע.

חמד עמאר: אם אני אמור בסוף להצביע אני צריך להיות נוכח בדיונים ולא יכול להיות מצב שאני לא נוכח בדיונים.

קארין אלהרר: אני מסכימה לגמרי וכן אני בטוחה שתעשה את המאמץ בכל זאת להיות בדיונים.

קארין אלהרר: זה חשוב לכולם.

קארין אלהרר: אני מבינה שבשבוע הזה תהיה בעיה מבחינתך כי כבר התחייבת - -

רינה פרנקל: גם מבחינתי, גם מבחינתי יש בעיה השבוע ביום חמישי.

קארין אלהרר: - - מכיוון שנתתי את רשימת המועדים מבעוד מועד, עד לסוף המושב כמעט, אני מצפה שחברי הוועדה ייקחו את זה בחשבון, גם לצרכים אחרים.

קארין אלהרר: אני מבינה שיש עוד מחויבויות אבל נדמה לי שהמחויבות הראשונה שלנו היא לוועדות ולעבודת הכנסת.

חמד עמאר: נכון, אבל יש לנו ועדות אחרות.

קארין אלהרר: ועדות אחרות לא מתכנסות בימי חמישי ולכן אני לא רואה את הסתירה עם הוועדות האחרות.

קארין אלהרר: אני רוצה לפתוח בכמה מילים, מילות ברכה.

קארין אלהרר: קודם כל, בוקר טוב לשר לפיד.

קארין אלהרר: אני רוצה בפתחה של הישיבה, קודם כל, להודות לשרים גלעד ארדן ויאיר לפיד על האמון שהם נתנו בי לנהל את הוועדה הזאת.

קארין אלהרר: חשוב להבהיר: הוועדה הזאת קמה למטרה אחת ויחידה: המטרה שלנו היא להחזיר את השידור הציבורי לציבור.

קארין אלהרר: אין כמעט אדם בישראל שלא מבין שהשידור הציבורי במתכונת הנוכחית הוא במקום לא טוב.

קארין אלהרר: אין כמעט אמון בשידור הציבור, השידור הציבורי הפסיק די מזמן לממש את הייעוד שלו.

קארין אלהרר: הערך שלו לאזרח הולך ופוחת.

דב חנין: אם כי יש תכניות תעודה מצוינות בשידור הציבורי.

קארין אלהרר: אני אשמח לשמוע את ההערות שלך בזמן רשות הדיבור, חבר הכנסת חנין.

דב חנין: אני מאוד אשמח.

קארין אלהרר: אני בוודאי אתן לך.

<קריאה: אני מוחה בשם קול ישראל.

דב חנין: יש דברים מצוינים - - -

קארין אלהרר: תשמעו, בואו נעשה את זה יעיל.

קארין אלהרר: אני לא אסבול בוועדה הזאת שיהיו הערות ביניים לא בזמן דיבור.

עיסאווי פריג': תתרגלי לזה.

עיסאווי פריג': אל תתחלי עם איומים, באמת.

קארין אלהרר: חבר הכנסת פריג', חבל.

קארין אלהרר: אנחנו בדיון חגיגי, חבל - - -

דב חנין: חברת הכנסת אלהרר, דברי פתיחה - - -

חמד עמאר: בואו ניתן לה להציג את העמדה שלה.

נחמן שי: בדרך כלל הלוויות הן לא אירוע חגיגי.

נחמן שי: בואו לא נקרא לזה ארוע חגיגי.

חמד עמאר: בואו ניתן לה להציג את העמדה שלה.

רינה פרנקל: קצת כבוד לוועדה.

קארין אלהרר: סליחה, סליחה - - -

עיסאווי פריג': סלחתי.

קארין אלהרר: אני מבקשת שתיתן לי לסיים את הדברים שלי, אתה תדבר בזמן רשות דיבור.

יצחק וקנין: רבותי, בואו נוריד קצת - - -

קארין אלהרר: המטרה של הוועדה היא להוציא מתחת ידה חוק שיקים שידור ציבורי עצמאי, מצטיין, עם רלוונטיות.

קארין אלהרר: שייפנה לכל הקהלים במדינת ישראל וישקף את המורכבות והרבדים השונים בחברה.

קארין אלהרר: נקודת המוצא המשותפת, אני מקווה, לכל הסובבים בשולחן היא שהגיע הזמן לשינוי.

קארין אלהרר: רשות השידור הפכה מהאימפריה המפוארת לאיש החולה של השוק הישראלי.

קארין אלהרר: אנחנו רוצים לרפא את הדבר הזה - - -

דב חנין: יש עוד מחלות - - -

נחמן שי: באמת, באמת - - -

קארין אלהרר: בתוך אותה דרך - - -

נחמן שי: זה סתם להטיל רפש בכל הארגון הזה ובאנשים.

נחמן שי: מה קרה פה?

קארין אלהרר: חבר הכנסת נחמן שי, אני אשמח אם תיתן לי להשלים את הדברים שלי.

נחמן שי: אני אתן לך אבל לא צריך להיסחף עם הטון הזה.

קארין אלהרר: אני מתחייבת שהדיונים כאן יתנהלו בצורה הוגנת - - -

<משה שגב: נחמן, הכתיבו לה.

נחמן שי: נכון, אבל גם ככה לא צריך להגיד את זה.

נחמן שי: יש שיקול דעת לחבר כנסת.

קארין אלהרר: ייצא מכאן חוק טוב, מאוזן, שסעיפיו נשקלים בכובד ראש ולקחו בחשבון את כלל השיקולים הרלוונטיים שיעלו בדיונים.

קארין אלהרר: בגלל שאנחנו סד זמנים ואנחנו נסיים את הוועדה עד לסוף המושב, עד סוף המושב ייצא החוק, אני מאד מבקשת להגיע לדיונים עם טיעונים ענייניים, מוכנים.

קארין אלהרר: יש פה צורך, ואני מקווה שכולנו נבוא עם הטיעונים הענייניים והבהירים לשולחן.

קארין אלהרר: אני לא אקבל בוועדה הזאת התנהלות שהיא לא עניינית.

קארין אלהרר: כולנו באנו למטרה אחת ואנחנו נקיים אותה.

קארין אלהרר: כפי שאמרתי בתחילת הדברים, הדיון היום והדיון מחר יהיו עם הערות כלליות, לא יהיו דיונים בסעיפים עצמם.

קארין אלהרר: בגלל קוצר הזמן שלנו היום, אני מבקשת שכשתעבור רשות הדיבור אחרי השרים, לעמוד בזמנים - - -

דב חנין: כדאי שגם השרים יעמדו בזמנים אם אנחנו, חברי הכנסת, גם אמורים לדבר היום.

קארין אלהרר: כשתהיה שר, גם לך יהיה קצת יותר זמן.

עיסאווי פריג': מי ברשימת המוזמנים, כבוד יושבת-הראש?

קארין אלהרר: אני רוצה לאחל לכולנו דיונים - - -

עיסאווי פריג': שאלתי שאלה: אפשר לעיין ברשימת המוזמנים לדיון?

קארין אלהרר: בוודאי.

עיסאווי פריג': אני מבקש.

<אתי בנדלר: היא נקובה, בדרך כלל, בסר היום.

קארין אלהרר: יש בסדר היום את רשימת המוזמנים.

עיסאווי פריג': בסדר היום ששלחתם במייל?

קארין אלהרר: כן.

קארין אלהרר: אני רוצה לאחל לכולנו דיונים פוריים ויעילים.

קארין אלהרר: אני אבקש מהשר גלעד ארדן, אם אפשר, בבקשה להציג את הדברים.

גלעד ארדן: בוקר טוב.

גלעד ארדן: תודה, גברתי יושבת-הראש, בוקר טוב לכל חברות וחברי הכנסת ולאורחות ולאורחים.

גלעד ארדן: חבר הכנסת פריג', אם חסר לך איזה מוזמן, אני מוכן להזמין אותו על המכסה שלי, אם זאת הבעיה.

גלעד ארדן: אין שום בעיה, אנחנו לא נמנע מאף אדם לומר פה את דברו במידה והוא רלוונטי לדיון.

גלעד ארדן: מאז, גברתי יושבת-הראש, שאני נכנסתי לתפקידי כשר הממונה על ביצוע חוק רשות השידור לפני שנה וחודשיים בערך, הקדשתי שעות רבות מאוד כדי ללמוד על מצבה של רשות השידור.

גלעד ארדן: כפי שציינת, הייתי מוטרד מאוד ממצבו של השידור הציבורי.

גלעד ארדן: כדי לא ליצור פה שיח מיותר, אז ודאי שיש אבחנה בין מצבו של הערוץ הראשון בטלוויזיה לבין מצבו של הרדיו.

גלעד ארדן: הטלוויזיה, מעבר לכל התחלואים והבעיות שיש בה, יש בעיה שמרחפת מעל הכול והיא שזה עולה הרבה מאוד כסף ופחות ופחות אנשים צופים בשידורים שלה, עד כדי כך שרבים בדור הצעיר אפילו לא יודעים שהערוץ הזה קיים.

גלעד ארדן: לרדיו יש נתח צפייה מכובד ומשפיע ורלוונטי, אבל אין ספק שיש שם בעיה של חוסר יעילות ושל עלויות עודפות שבסופו של דבר מגולגלות על הציבור.

גלעד ארדן: אני הרי לא המצאתי את הבעיות הללו.

גלעד ארדן: לא בכדי קמו, עוד לפני שהוקמה ועדת לנדס, 13 ועדות שונות ודנו בהתדרדרות של מצבו של השידור הציבורי.

גלעד ארדן: לכן, ביום 2 בספטמבר 2013, יחד עם שר האוצר, מינינו את הוועדה לבחינת המתווה לשידור הציבורי העתידי בישראל, בראשותו של רם לנדס.

גלעד ארדן: רם נמצא אתנו כאן כרגע.

גלעד ארדן: בוועדה כיהנו אנשי מקצוע מתחום התקשורת וגם נציגים של משרדי הממשלה שרלוונטיים לנושא.

גלעד ארדן: הוועדה הזו קיימה דיונים רבים, השקיעה מאות שעות עבודה.

גלעד ארדן: היא שמעה כל ארגון או גוף שביקש להשמיע את עמדתו בפניה, כמובן בתוכם גם נציגי הוועדים ברשות השידור, ההסתדרות, העובדים, היוצרים במדינת ישראל – כל מי שרצה להישמע בפניה.

גלעד ארדן: כדאי להזכיר שבינואר השנה, שר החינוך ביקש ובהסכמתו תיקנו את כתב המינוי של ועדת לנדס והוספנו לעבודת הוועדה גם את בחינת הטלוויזיה החינוכית.

גלעד ארדן: צריך להבין: כשאנחנו מדברים על שידור ציבורי ואנחנו מסתכלים לעתיד, לא רק לעבר, אז ברור שהרגלי הצפייה עומדים להשתנות.

גלעד ארדן: הם כבר השתנו בעידן הסמרטפון והתאחדות המסכים .

גלעד ארדן: אבל הדור הצעיר והרגלי הצפייה שלו, ושידורי הטלוויזיה שיעברו יותר ויותר על גבי האינטרנט בהחלט מחייבים אותנו להסתכל ולחפש מודל אחר לגמרי כלפי העתיד.

גלעד ארדן: מודל שמאמין – ואת ציינת את זה בצדק – בנחיצות של השידור הציבורי במדינה קטנה עם כלכלה ריכוזית.

גלעד ארדן: במדינה שבה ערוצי התקשורת המסחריים נשלטים על ידי בעלי אינטרסים כלכליים, בעיני יש חשיבות אדירה לקיומו של שידור ציבורי חזק ומשפיע ורלוונטי, כזה שמעצב את התודעה במדינת ישראל, כזה שמשקף את כל הזרמים בחרה הישראלית, כזה שנותן מענה לכשלי השוק בשידורים המסחריים שמכוונים כמה שיותר למכנה משותף רחב מאוד – לפעמים נמוך מאוד – ולא נותנים מענה לקהלים ספציפיים בחברה הישראלית.

גלעד ארדן: למעשה, על בסיס ההמלצות של ועדת לנדס, גובשה על-ידי משרדי הממשלה הרלוונטיים – המשפטים, האוצר והתקשרות – הצעת החוק שמונחת בפניכם ושאושרה במליאת הכנסת בקריאה הראשונה.

גלעד ארדן: אני לא חושב שאני צריך כעת לעבור על כל העקרונות בחוק.

גלעד ארדן: אני מניח שאת תעברי עליהם במסגרת הצעת החוק וההקראה שלה.

גלעד ארדן: אני רק רוצה לחדד שוב וניתן לראות זאת – אנחנו נקרין מספר שקפים – שאני חושב שיש בהצעה הזו בשורה אמתית לחיזוקו של השידור הציבורי ולשוק התוכן בישראל ולשוק היצירה.

גלעד ארדן: מעבר לעובדה שמדובר בהקמה של גוף יעיל יותר וחסכוני יותר, בסדר גודל של כ-350 מיליון שקל חיסכון בכל שנה מרגע שהוא יוקם, יש כאן גם בשורה בכך שיוקמו שלושה ערוצים: ערוץ אחר מרכזי בשפה העברית, ערוץ שני בשפה הערבית – פה אני חושב שיש בשורה חשובה מאוד לאזרחי ישראל דוברי השפה הערבית כי מדובר על השקעה של עשרות מיליוני שקלים בשנה - - -

נחמן שי: חצי מיליון שקל זו בדיחה רעה.

גלעד ארדן: בוא ותראה לנו כמה הושקע בזמנך כיושב-ראש רשות השידור ואז נדון בכך, נחמן שי.

נחמן שי: הושקע יותר - - -

גלעד ארדן: מאה אחוז.

גלעד ארדן: אז אתה תגיד את זה בזמן שאתה תדבר.

קארין אלהרר: אני מבקשת לא להפריע.

נחמן שי: הערות ביניים זה דבר שבהחלט מותר, גברתי היושבת-ראש.

גלעד ארדן: מאה אחוז.

גלעד ארדן: וגם לענות להם זה - - -

נחמן שי: בהחלט, זה בסדר גמור, אבל אי אפשר להפסיק הערות ביניים.

נחמן שי: מה קרה פה?

גלעד ארדן: דווקא אפשר.

נחמן שי: לא, אי אפשר.

גלעד ארדן: אנחנו אוהבים מאוד ומתחשבים במיעוט, אבל המיעוט עוד לא קובע את הכול.

גלעד ארדן: בכל מקרה, אני חושב שאם מסתכלים על המצב כיום של השידורים בשפה הערבית בערוץ 33 וכמה הם רלוונטיים לאזרחי ישראל הערביים לעומת מה שמוצע כאן בהצעת החוק, אז אני חושב שיש כאן בשורה אמתית לציבור הערבי.

גלעד ארדן: יש כאן גם בשורה לילדי ישראל בהקמתו של ערוץ ילדים ונוער שההורים יוכלו, סוף-סוף, לדעת במה ילדיהם צופים או לפחות למה הם לא יהיו חשופים באותו ערוץ.

גלעד ארדן: אני חושב שבכך יש בשורה חשובה.

גלעד ארדן: יש בדוח הזה, אני לא רוצה למנות אחד-אחד, הרבה מאוד עקרונות חשובים, גם בענייני זכויות יוצרים, גם בעניין איחוד חטיבת החדשות, גם בעניין הקמת חטיבת ניו-מדיה והשקעה באתר האינטרנט ובכלל בכל הנושא של ניו-מדיה, כמובן יש את הבשורה של ביטול אגרת הטלוויזיה, גברתי, כי הוועדה סברה, לאחר שבחנה את המודלים השונים למימון שידור ציבורי ברחבי העולם, שכאשר אנחנו רוצים לבנות שידור ציבורי חזק שייהנה מאמון הציבור ומהתמיכה של הציבור – כי הרבה פעמים השידור הזה גם צריך למתוח ביקורת על הממשלה ובצדק – אז לא צריך לשים אותו אל מול הציבור כדי שהוא יהיה זה שגובה את הכסף מהציבור ורודף ומעקל את נכסיו של הציבור.

גלעד ארדן: זה פשוט לא הדבר הנכון.

גלעד ארדן: בעצם, המודל החדש, שגם מאפשר הקמת גוף יעיל וחסכוני יותר, יחד עם הנכונות של משרד האוצר לוותר על חלק מהכנסות המדינה, זה מה שמאפשר לנו להביא את הבשורה הזו של ביטול אגרת הטלוויזיה.

גלעד ארדן: אני חוזר ומדגיש שכל מי שאמר, ונשמעו קולות שאמרו שהממשלה לוקחת מצד אחד ומעלה מצד שני, אני קובע בצורה הכי חדה ונחרצת: מי שאומר את זה הוא פשוט משקר.

גלעד ארדן: יש כאן ויתור על הכנסות המדינה כדי להביא לביטול אגרת הטלוויזיה.

גלעד ארדן: ובצד השני, אותו מודל מימוני שיוסבר כאן באריכות בהמשך, שמבוסס על אגרת הרכב, אין בו תוספת ולו של אגורה אחת על מה שהציבור שילם עד היום.

גלעד ארדן: לכן, גברתי, אני מודה לך על שנרתמת למשימה ושקבעת - - -

יצחק וקנין: גלעד, יש לי הערה עניינית על מה שאמרת.

יצחק וקנין: אתה אומר שהאגרה תבוטל.

גלעד ארדן: אגרת הטלוויזיה תבוטל.

יצחק וקנין: כן.

יצחק וקנין: אבל בעצם אתם תשיתו את זה על אגרת הרכב באותה עלות.

גלעד ארדן: לא.

יצחק וקנין: זאת אומרת לא תהיה אגרה בכלל?

יצחק וקנין: לא תהיה תוספת?

יצחק וקנין: אני רוצה להבין.

גלעד ארדן: חבר הכנסת וקנין, אני אסביר את דברי, ברשות יושבת-הראש.

גלעד ארדן: אגרת הטלוויזיה, אותם 356 שקלים, נדמה לי שזה הגובה כיום, היא תבוטל ביום שהגוף החדש יתחיל לשדר והגוף הישן ייסגר.

אילן גילאון: איציק, הבעיה שהטלוויזיה תבוטל.

אילן גילאון: את האגרה אפשר לפטור, זה לא הסיפור.

גלעד ארדן: בשונה ממה שאמר ידידי אותו אני מעריך, חבר הכנסת גילאון, שבדרך כלל הוא קורא חוקים ומעמיק בהם, יש סעיף מפורש, דומני סעיף 84, שקובע שאי אפשר להפסיק את שידורי הגוף הקיים עד שלא יתחיל לשדר הגוף החדש.

גלעד ארדן: לכן אי אפשר לטעון - - -

אילן גילאון: כמה אנשים יישארו ברשות, זאת השאלה?

גלעד ארדן: עכשיו החלפת טיעון.

גלעד ארדן: הבנתי, בסדר.

אילן גילאון: - - - תסביר מה המנדט של הוועדה.

אילן גילאון: את זה אתה צריך להסביר.

גלעד ארדן: זה עוד יוסבר פה בהרחבה.

גלעד ארדן: אלו רק דברי הפתיחה ואני רוצה לסיים.

אילן גילאון: לא צריך להגיד ארבע פעמים את אותו דבר, גלעד, כל האנשים האלה שמעו כל מה שאמרת.

אילן גילאון: להכפיל ברגליים, לחלק בשתיים כדי לגמור באותה תוצאה: להעיף החוצה 2,000 איש, זה מה שאתה רוצה.

עיסאווי פריג': אילן, תן לשר למנות את היתרונות.

אילן גילאון: סליחה, לא אמרתי כלום.

אילן גילאון: הייתה לי סערת נפש בגלל אתמול.

גלעד ארדן: חבר הכנסת וקנין, אגרת הרדיו תישאר במתכונת הנוכחית, הקיימת, ואילו מסך הגבייה עד היום של - - -

נחמן שי: השר, היא תועלה?

גלעד ארדן: לא, היא לא תועלה.

גלעד ארדן: אמרתי את זה כבר.

נחמן שי: בסדר.

גלעד ארדן: אגרת הרכב, עד היום נגבתה מהציבור והועברה כולה, פחות אגרת הרדיו, להכנסות המדינה במשרד האוצר.

גלעד ארדן: משרד האוצר הסכים לוותר על סכום – הסכום המדויק הסופי ייקבע פה במהלך דיוני הוועדה כי אנחנו במקביל בודקים את העלות הסופית של הגוף החדש שיוקם – אבל אותה השלמה שתהיה בין 150 ל-200 מילון שקלים, על הסכום הזה הכנסות המדינה יוותרו מהסכום שעד היום נגבה מאגרות הרכב.

גלעד ארדן: לא תועלה אגרת הרכב כדי לממן את הסכום הזה.

נחמן שי: חשוב מאוד.

קארין אלהרר: תודה רבה.

קארין אלהרר: אדוני שר האוצר, בבקשה.

יאיר לפיד: תודה רבה, גברתי יושבת-ראש הוועדה, חברי גלעד ארדן, שר התקשורת, חברות וחברי הכנסת, אין כמעט אדם בישראל שלא מבין שרשות השידור במתכונתה הנוכחית אבדה את דרכה ואת הרלוונטיות שלה לצופה והפסיקה מזמן לממש את הייעוד שלה.

יאיר לפיד: דווקא בגלל שצריך שידור ציבורי בישראל, צריך לסגור את רשות השידור.

יאיר לפיד: כי הערך שלה לאזרח התפוגג והעלות שלה לאזרח עלתה והאמינות הלכה ונעלמה נוכח מעורבות פוליטית מיותרת ומשחיתה.

יאיר לפיד: אלה הסיבות שהחוק שמונח היום - -

נסים זאב: אין כמו הממשלה המושחתת הזאת.

נסים זאב: זה בדיוק כמו הממשלה הזאת.

יאיר לפיד: - - לא מוציא אל הדרך עוד רפורמה.

נסים זאב: מי מדבר על שחיתות, מי?

נסים זאב: אבי אבות - - -

קארין אלהרר: חבר הכנסת זאב, אני יודעת שאתה רוצה להפוך את הדיון לצבעוני, אבל לא כרגע, בסדר?

נסים זאב: לא, לא צבעוני.

נסים זאב: הוא בקושי יהיה שחור, אני מבטיח לך.

קארין אלהרר: לא כרגע.

יאיר לפיד: אלה הסיבות שהחוק שמונח היום בפני הוועדה לא מוציא אל הדרך עוד רפורמה, כי היו הרבה כאלה.

יאיר לפיד: המטרה שלו לייצר בישראל שידור ציבורי אמתי וחף מלחצים פוליטיים ובלי האגרה שמכבידה על כל אזרח.

<קריאה: שקל ליום למשפחה.

יאיר לפיד: הרפורמות הקודמות והרבות ברשות השידור נכשלו כי הן פספסו את המהות המרכזית.

יאיר לפיד: מה שצריך זה לא רפורמה ארגונית ולא תכנית פרישה מורחבת, כל הניסיונות לתקן את הקיים נכשלו מראש.

יאיר לפיד: אנחנו צריכים רשות שידור חדשה לגמרי שתיבנה מן היסוד.

<קריאה: לזרוק 2,000 עובדים.

יאיר לפיד: ברגע שיושלם הליך החקיקה שלפניכם, תבוטל אגרת הטלוויזיה.

יאיר לפיד: אזרחי ישראל יקבלו ערוץ חדש, רלוונטי ותחרותי ושידור ציבורי שקוף וחדשני ואחראי עם תרבות ארגונית נכונה ומבנה יעיל.

יאיר לפיד: הגוף החדש יצמצם את ההיקף התקציבי שלו בכ-300 מיליון שקלים בשנה.

יאיר לפיד: הכסף הזה ייחסך ישירות מכיסו של הצופה שיפסיק לשלם אגרה.

יאיר לפיד: אני אחזור שוב על השורה שאולי מעסיקה יותר מכל את הציבור הישראלי בהקשר הזה: אגרת הטלוויזיה תבוטל.

יאיר לפיד: את התמורה אנחנו דווקא נגדיל כי 75% מתקציב הגוף המשדר החדש יושקע בתוכן במקום במשכורות.

יאיר לפיד: לא פחות חשוב מזה: הגוף המשדר החדש יהיה עצמאי וינותק מהפוליטיקה.

יאיר לפיד: פוליטיקאים לא צריכים להיות מעורבים בתקשורת.

<קריאה: - - - אתה בטוח?

קארין אלהרר: אני מבקשת לתת לו להשלים.

אילן גילאון: הוא בטוח, המציאות לא בטוחה.

קארין אלהרר: אני מבקשת להשלים את הדברים.

יאיר לפיד: פוליטיקאים לא צריכים להיות מעורבים בתקשורת.

יאיר לפיד: לא ראשי ממשלות, לא שרי אוצר ולא שרי תקשורת - - -

אילן גילאון: יכול להיות שתקשורתנים לא צריכים להיות מעורבים בפוליטיקה.

נחמן שי: פוליטיקה ושידור לא מתחברים.

רינה פרנקל: אפשר לתת לשר האוצר להשלים?

קארין אלהרר: סליחה, אמרתי לתת לשר להשלים את הדברים.

קארין אלהרר: אחרי זה נשמע את כל מי שרוצה לדבר.

קארין אלהרר: תודה.

יאיר לפיד: שידור ציבורי צריך להיות משחורר לגמרי מלחצים פוליטיים אחרת אין בו שום טעם.

יאיר לפיד: ברשות החדשה - - -

נסים זאב: - - - שר האוצר - - -

יאיר לפיד: - - - ימונה על ידי ועדות מקצועיות ובכפוף לקריטריונים ברורים ולנו הפוליטיקאים לא תהיה בו שום דריסת רגל.

נסים זאב: ודאי שלא.

יאיר לפיד: לסיום, אני רוצה להגיד מילה לעובדי רשות השידור, אני רואה פה חלק מהם.

יאיר לפיד: אני יודע שאלה לא ימים קלים בשבילכם - -

<קריאה: נתת לה תעודת פטירה - - -

יאיר לפיד: - - הקדשתם שנים ארוכות מחייכם לשידור הציבורי והזיכרון הקולקטיבי שלנו - -

<קריאה: גם אתה.

יאיר לפיד: גם אני, כן.

יאיר לפיד: גם אני.

יאיר לפיד: - - כמדינה וכעם - -

נסים זאב: אתה צמחת שם, גדלת שם, אז למה אתה נותן להם סטירה?

קארין אלהרר: חבר הכנסת זאב, די.

נסים זאב: איפה הכרת הטוב שלך?

יאיר לפיד: - - הזיכרון הקולקטיבי שלנו עוצב במידה רבה על ידי עובדי רשות השידור בניקוי ראש, בעמוד האש ובחיים יבין אומר "מהפך" ובסאדאת שיורד מהמטוס, באולימפיאדות ובמלחמות - - -

<קריאה: הערב עם יאיר לפיד גם כן.

יאיר לפיד: גם בתכניות, כן.

נסים זאב: מה, התכניות של גיא פינס יותר מעניינות אותי, תגיד לי?

יאיר לפיד: חשבתי שאין לך טלוויזיה.

נסים זאב: אני אומר לך שלא.

נסים זאב: כל הניאוף הזה יותר מעניין אותנו?

נסים זאב: האח הגדול ואח הקטן והסבתא הקטנה.

נסים זאב: תפסיקו עם התכניות הזנותיות שלכם.

קארין אלהרר: חבר הכנסת זאב, מאוד מפתיע הידע שלך.

קארין אלהרר: מאוד מפתיע הידע הנרחב שלך בטלוויזיה, אבל לא עכשיו.

יצחק וקנין: נסים, הלוואי שרשות השידור הייתה מייצגת אותך כמו שאתה מייצג אותה.

יצחק וקנין: הש"סניקים קיבלו הכי פחות ואנחנו צריכים הכי הרבה.

יאיר לפיד: משהו השתבש בהמשך, אבל זה לא משנה את העובדה שהיה לעובדי רשות השידור חלק גדול ביצירתה של אומה חדשה ולנצח צריך להודות להם על זה.

יאיר לפיד: חלק מסוים מהעובדים ודאי ייקלט בגוף המשדר החדש.

יאיר לפיד: לגבי אחרים, כמובן יגובשו הסכמי פרישה הוגנים.

<קריאות: מה זה הוגנים?

יאיר לפיד: אני מברך את חברי הוועדה - -

<משה שגב: הוגנים – אתה מסנדל את אמיר לוי.

יאיר לפיד: - - אני רוצה לברך את חברי, השר גלעד ארדן, הוא לא ממפלגתי אז אני לא חשוד כשאני אומר שהוא מגלה פה - - -

נסים זאב: אתם שותפים לעבירה.

נסים זאב: אתה תברך אותו והוא יברך אותך - - -

קארין אלהרר: חבר הכנסת - - -

נסים זאב: - - - תעשו את זה למצלמות שלא יישאר לנו ספק שאתם בעלי המזימות לכל התכנית.

קארין אלהרר: חבר הכנסת זאב.

גלעד ארדן: את העבירה הכי גדולה אתה מבצע.

גלעד ארדן: כשאתה תגיד לי מי כתב לך את הדברים שאמרת במליאה אז נדבר על עבירות.

נסים זאב: אדוני, תתייחס - - -

גלעד ארדן: - - - השפעות פוליטיות - - - אתה האחרון שיכול להטיף למישהו - - -

נסים זאב: - - - אתם בשם - - -

גלעד ארדן: עם כל הכבוד - - - חבר הכנסת זאב, אבל זאת חוצפה להאשים אותנו בדבר עבירה.

גלעד ארדן: אתה זה שנותן יד לדבר עבירה עכשיו במה שאתה עושה.

גלעד ארדן: לצעוק גם אני יודע, תאמין לי.

גלעד ארדן: ברוך השם, הקדוש ברוך הוא נתן לי קול חזק.

נסים זאב: אני מאוד שמח.

גלעד ארדן: בסדר, אז אל תאשים - - -

נסים זאב: - - - מתמודד - - -

גלעד ארדן: - - - אנשים שנתנו מאות שעות בהתנדבות לוועדה הזאת, אתה בא - - - עם כל הכבוד, תדבר לעניין, תתווכח לעניין.

נסים זאב: אני רק אומר הערת ביניים בסך הכול.

נסים זאב: בסוף אני אדבר ואני אפרוס את כל - - -

גלעד ארדן: תקשיב למה שאתה אומר: בסך הכול.

רינה פרנקל: ואז נראה מה - - - ועדת ביקורת המדינה.

רינה פרנקל: יכול להיות שיצאו דברים עוד יותר גרועים.

אילן גילאון: נסים, נעשה תכנית אתה ואני: ברית הזוגיות.

יאיר לפיד: השר ארדן הפריע לי לברך את השר ארדן.

יאיר לפיד: אז אני מברך את השר ארדן - -

גלעד ארדן: בגלל זה התרגזתי, הוא הפריע בדיוק - - -

יאיר לפיד: - - על זה שהוא גילה פה יושרה ואומץ פוליטי ומקצוענות בהובלה של המהלך הזה.

יאיר לפיד: אני מברך את יושבת ראש הוועדה המיוחדת, אין לי ספק שההכשרה המשפטית של חברת הכנסת אלהרר וגם הניסיון החברתי שלה יאפשרו לה ולנו לצלוח את המהלך הזה במהירות וביעילות המרבית.

<תמנה עורב: ולהרוג 2,000 עובדים.

יאיר לפיד: אני גם מברך אותה כי היום זה יום הולדת שנה לבן שלה.

<תמנה עורב: מזל טוב, שלא יהיה עובד קבלן.

קארין אלהרר: תודה.

יאיר לפיד: אני סמוך ובטוח שאנחנו נסיים את המהלך הזה עד תום מושב הכנסת הנוכחי ונוציא את המהפכה ההכרחית הזאת לדרך.

יאיר לפיד: תודה רבה.

קארין אלהרר: תודה רבה, אדוני שר האוצר.

קארין אלהרר: אני יודעת שהנושא הכבד ביותר שנמצא כאן לפתחה של הוועדה הוא הנושא של העובדים ואני מאוד אשמח אם קובי אמסלם, הממונה על השכר במשרד האוצר, ייתן סקירה קצרה - - -

<קריאה: שחתם וחזר בו.

קארין אלהרר: אני מבינה את האמוציות, אני מבינה שזה קשה, אבל אני מאוד מבקשת: אנחנו רוצים להיות יעילים ואנחנו רוצים שיצא מכאן משהו טוב.

קארין אלהרר: אז בואו ננסה, אני יודעת שזה קשה - -

<קריאה: 2,000 עובדים הולכים הביתה - - -

קארין אלהרר: - - בואו ננסה לתת בכל זאת לאנשים לדבר.

קארין אלהרר: אם תרצה לדבר, אני מבטיחה לך שתקבל את רשות הדיבור ואת הזמן המלא, בסדר?

קארין אלהרר: תודה רבה.

קארין אלהרר: בבקשה, קובי אמסלם.

<קובי אמסלם: גברתי, ממש בקצרה, התחלנו משא ומתן עם נציגי העובדים, גם עם נציגי העיתונאים וגם עם נציגים שמיוצגים על-ידי ההסתדרות הכללית - - -

<משה שגב: משא ומתן לא החל, קובי.

<משה שגב: משא ומתן לא החל.

<קובי אמסלם: בואו, חברים - - -

<משה שגב: אין עדיין נקודות - - - שלא יספרו לכם פה סיפורים: אין עוד נקודות הסכמה על מה לשבת.

<משה שגב: שלא יספרו לכם פה סיפורים.

<משה שגב: רוצים לגמור פה חוק בחודש.

<משה שגב: בחודש רוצים לגמור פה חוק כשעוד לא החל המשא ומתן.

<משה שגב: איך אפשר בכלל לעשות כזה דבר?

<משה שגב: אין לזה אח ורע.

<משה שגב: יש פה נקודה אחת ברורה: רוצים לסגור את המקום הזה.

<קובי אמסלם: אתה לא היית ואת לא היית - - -

<קריאה: אני כן הייתי.

<קובי אמסלם: וגם אתה לא היית - - -

נסים זאב: בואו נשמע, אולי יש פתרון לכל העובדים.

עיסאווי פריג': קובי, אולי תתייחס להערה שהושמעה, שלא התחיל משא ומתן.

<קובי אמסלם: אני רוצה להתחיל להתייחס, הם לא נותנים לי להתייחס.

נחמן שי: עכשיו אנחנו יודעים מי לא היה במשא ומתן.

נחמן שי: אז מי כן היה?

<קריאה: יש נציגי הסתדרות, תשאל אותם אם יש משא ומתן.

<קובי אמסלם: היו למיטב זיכרוני שלו או ארבע פגישות ארוכות ורציניות.

<קובי אמסלם: אנחנו נמשיך את המגעים האלה - - -

<תמנה עורב: לא היינו באותן פגישות.

<קובי אמסלם: נכון, נכון.

<קובי אמסלם: - - - אנחנו נמשיך את הפגישות האלה.

<קובי אמסלם: נעשה את זה הכי מהר שאפשר מהבחינה הזאת של לסדר את תנאי הפרישה - -

<קריאה: המהירות מהשטן.

<קובי אמסלם: - - נעשה את זה הכי טוב שאפשר, הכי מהר שאפשר.

<קובי אמסלם: אין פה - - -

<קריאה: אבל לא נותנים תנאים טובים, אתם אמרתם את זה כבר.

<קריאה: המתת חסד.

<קובי אמסלם: - - - ולכן, גברתי, בהקשר הזה, כל מה שיש לי לומר זה שאנחנו נעשה את מלוא המאמץ ביחד עם התקדמות הוועדה כדי לסיים את המשא ומתן, לפחות בנקודות הקריטיות של תנאי סיום ההעסקה.

<קובי אמסלם: תודה.

קארין אלהרר: תודה רבה.

<קריאה: כדאי לשמוע גם את נציגי העובדים - - -

קארין אלהרר: כולם יישמעו, חברים.

קארין אלהרר: כולם יישמעו.

קארין אלהרר: אני מבטיחה.

גלעד ארדן: - - - יש פה מישהו שהוא לא מנציגי העובדים?

עיסאווי פריג': מי יושב-ראש ועדת העובדים שיישבתם אתם?

<קובי אמסלם: ישבנו גם עם חיקה וגם עם אבי ניסנקורן בכל הפגישות.

גלעד ארדן: חבר הכנסת פריג', עם רשות השידור זה מאוד קשה לשבת עם כל מי שמייצג את העובדים שם.

גלעד ארדן: מדובר בהרבה מאוד אנשים בסך הכול.

<משה שגב: לא, לא.

<משה שגב: אבל אדוני השר, אני יכול להגיד לך שכשהיו הדיונים על הרפורמה, ידעו יפה לבוא ולשבת עם כל נציגי העובדים, הכול יהיה בסדר.

<משה שגב: פתאום עכשיו מנסים לעשות את זה כמין חאפ לאפ, לסגור את זה כמה שיותר מהר.

קארין אלהרר: לא יהיה פה חאפ לאפ.

קארין אלהרר: אני מבקשת - - -

<משה שגב: גברתי היושבת-ראש, כששמת לעצמך את המטרה לגמור את הוועדה הזו עד סוף המושב הזה, זה חאפ לאפ אחד גדול.

קארין אלהרר: אני חולקת עליך.

גלעד ארדן: ברור, ברור.

גלעד ארדן: עדיף למורח את זה עוד 6 שנים, כמו בדיוני הרפורמה הקודמת ובינתיים עוד 6 מיליארד שקל ייגבו מהציבור.

נסים זאב: הייתה הסכמה לפיטורים של 700 עובדים, נכון?

נסים זאב: הייתה הסכמה?

קארין אלהרר: חבר הכנסת זאב, אל תאלץ אותי להיות לא נחמדה.

<קריאות: - - -

גלעד ארדן: אני עכשיו בעבודה.

נסים זאב: תראי, את בטסט כרגע, אבל זה בסדר.

קארין אלהרר: אני בכנסת.

קארין אלהרר: אל תאלץ אותי להיות לא נחמדה.

קארין אלהרר: אני מבקשת - - -

<קריאה: - - - מהכסף שלנו.

<קריאה: אני משלמת לך משכורת, אדוני.

קארין אלהרר: גברתי, תודה.

<קריאה: שלא ידבר עלי.

קארין אלהרר: אני מבקשת לשמוע את מר רם לנדס שעמד בראש הוועדה הציבורית, בבקשה.

<רם לנדס: גברתי היושבת-ראש, שר התקשורת, שר האוצר, חברי כנסת - -

<קריאה: קובי, סיימת?

עיסאווי פריג': אין לו בינתיים מה להגיד.

<רם לנדס: - - המסקנות של הוועדה - -

<קריאות: - - -

קארין אלהרר: אני אתחיל להוציא אנשים.

חמד עמאר: הוא לא דיבר על שום דבר.

קארין אלהרר: גברתי - - -

נסים זאב: חברה, אתם מפריעים לנו להתרכז.

<רם לנדס: - - המסקנות של הוועדה נכתבו בחרדת קודש.

<רם לנדס: אני יודע שיש הרבה אנשים שמרגישים שהם נפגעים.

<רם לנדס: אני מבין שהדבר מעורר הרבה מאוד אמוציות.

<רם לנדס: אני ממש לא רוצה להתייחס אל העבר.

<רם לנדס: ניתוח המצב של רשות השידור מופיע ב-92 עמודי דוח הוועדה ואני ממליץ לכל מי שרוצה להתייחס אל העבר לקרוא את 92 העמודים האלה, זה כתוב במפורט, בצורה מאוד מנומקת.

<רם לנדס: אני רוצה גם להגיד שהמסקנות של הוועדה הזאת שנכתבו בצער רב לא הגיעו בהפתעה.

<רם לנדס: אם להשתמש בדימוי מאירוע אחר שקשור לרשות השידור, דווקא אירוע חיובי, אז רשות השידור, מנהלי ועובדיה קיבלו 13 כרטיסים צהובים.

<רם לנדס: 13 ועדות דנו והעירו הערות.

<רם לנדס: התגובה של רשות השידור הייתה התעלמות מוחלטת ולהפך, החמרה של המצב.

<רם לנדס: הוועדה ה-14 הוציאה כרטיס אדום.

<רם לנדס: תפקידו של הכרטיס האדום הוא לדאוג לכך ששידור ציבורי ראוי יתקיים במדינת ישראל.

<רם לנדס: יש בחדר הזה אין סוף אינטרסים ורובם גם לגיטימיים.

<רם לנדס: אני חושב שהוועדה והחוק שנכתב בעקבות הוועדה, מייצגים אינטרס אחד בלבד והוא האינטרס הציבורי.

<רם לנדס: תודה.

קארין אלהרר: תודה רבה.

<קריאה: האינטרס שלך.

קארין אלהרר: גברתי, אני אצטרך להוציא אנשים בסוף.

קארין אלהרר: אני אבקש מיו"ר ועד העיתונאים - - -

<רם לנדס: אני רק רוצה להעיר עוד הערה אחת.

קארין אלהרר: בבקשה.

<רם לנדס: אני מאוד מופתע לשמוע שכולם יודעים כמה עובדים יש ברשות השידור והמספר הוא 2,000.

<רם לנדס: זה באמת מספר יפה ועגול.

<רם לנדס: אנחנו בוועדה, למרות ששאלנו את היושב-ראש ואת המנכ"ל ואת סמנכ"ל הכספים, לא הצלחנו לקבל מספר מדויק של עובדי רשות השידור, ודאי לא 2,000.

<רם לנדס: המספרים נעו סביבות 1,700-1,600 עובדים - - -

<משה שגב: בגלל זה צריך לסגור את רשות השידור?

<משה שגב: בגלל שלא קיבלת מספר?

<רם לנדס: 92 עמודים, תקרא ותבין למה צריך.

<משה שגב: קראתי את 92 העמודים.

קארין אלהרר: אדוני, אתה מפריע, אתה מפריע.

<רם לנדס: אני רוצה להגיד לחברי הכנסת שלא כל-כך בקיאים בפרטים שאם רשות השידור הסכימה לפיטורים של 700 עובדים ויש בסך הכול 1,600 עובדים, יכול להיות שבגוף החדש לא יהיו פיטורים של יותר מ-700 עובדים ולכן על מה הצעקה?

קארין אלהרר: תודה רבה.

קארין אלהרר: אני מבקשת מיו"ר ועד העיתונאים של קול ישראל, בבקשה.

עיסאווי פריג': כמה ועדים יש ברשות השידור?

קארין אלהרר: אנחנו מיד נברר, יש מספרים.

קארין אלהרר: חברים, בואו ניתן לו לדבר.

<איאד חרב: שלום לכולם, אני יושב-ראש ועד העיתונאים בקול ישראל.

עיסאווי פריג': כמה עיתונאים יש?

<איאד חרב: אנחנו בעד הרפורמה.

<איאד חרב: כל הוועדים פה ישבו שעות רבות וניהלנו משא ומתן על הרפורמה, חתמנו על רפורמה.

<איאד חרב: אבל לא כיבדו אותה, לא האוצר ולא - - -

קארין אלהרר: על הרפורמה הזאת?

<איאד חרב: על הרפורמה הקודמת, האחרונה.

<איאד חרב: ישבנו שעות, שכרנו עורכי דין, שכרנו יועצים כלכליים, שילמנו המון כסף.

<איאד חרב: הממשלה לא כיבדה את ההסכמים האלה.

<איאד חרב: בסדר, אנחנו הסכמנו לפטר 700 איש.

<איאד חרב: אף אחד במשק לא הסכים לפטר כזה מספר של 700 איש.

<איאד חרב: עכשיו באים ומבקשים לפטר 2,000 איש, לזרוק אותנו לרחוב.

<איאד חרב: זה לא 2,000 איש – זה משפחות, זה ילדים, זה הורים, זה המון אנשים.

<איאד חרב: אנחנו לא נסכים שיזרקו אותנו לרחוב.

<איאד חרב: יש עובדים שנשענים על רשות השידור ועובדים ונתנו את הנשמה שלהם.

<איאד חרב: שנים רבות נתנו ושידרנו.

<איאד חרב: אי אפשר לבוא ולסגור את המפעל הזה.

<איאד חרב: השר צריך להבין שצריך לנהל משא ומתן אמתי עם העובדים ובינתיים אנחנו לא מרגישים שיש משא ומתן.

<איאד חרב: נכון, קובי אמר שישבנו.

<איאד חרב: ישבנו, אבל בינתיים אין כלום.

<איאד חרב: מה קיבלנו?

<איאד חרב: כלום.

<איאד חרב: אפילו את ההצעות של הפרישה של העובדים שרוצים לפרוש ומסכימים לפרוש הם לא מקבלים ולא מוכנים לתת להם כלום.

<איאד חרב: מה הם מוכנים לתת לנו?

<איאד חרב: אלו תנאים?

<איאד חרב: הסכמנו לתנאי פרישה – אני מסיים עוד שתי דקות, תנו לי בבקשה – הסכמנו שנפרוש, שאנשים יפרשו, לא כל העובדים אבל בתנאי פרישה מכובדים.

<איאד חרב: אי אפשר לזרוק את העובדים החוצה בלי תנאי פרישה מכובדים.

<איאד חרב: היום יש אנשים שפרשו מרשות השידור לפני הרפורמה, לפני כל ההסכמים האלה, והם חיים חיי צנע: 4,000 שקל פנסיה.

<איאד חרב: אי אפשר לחיות עם 4,000 שקל פנסיה.

<איאד חרב: עכשיו אני רוצה להזכיר את הרדיו.

<איאד חרב: אתם שוכחים שיש קול ישראל.

<איאד חרב: קול ישראל זה מרקם חברתי עשיר מאוד.

<איאד חרב: יש שם הרבה רשתות: רשת ב', רשת א', קול המוסיקה, קול ישראל בערבית, אנגלית, צרפתית, אמהרית.

<איאד חרב: זה מרקם עשיר מאוד.

<איאד חרב: אי אפשר לבטל את המרקם הזה, אי אפשר לזרוק את העובדים החוצה ולהביא אנשים חדשים.

<איאד חרב: מי ישדר, מי ייתן את השידור?

<איאד חרב: אנשים מקצועניים ומקצועיים עובדים ברדיו - -

<קריאות: - - -

קארין אלהרר: אתם מפריעים לו.

קארין אלהרר: הוא מדבר בעדכם.

קארין אלהרר: די.

<איאד חרב: - - להביא עכשיו אנשים מבחוץ ולהגיד להם: בואו, תתחילו לשדר?

<איאד חרב: זה לא עובד ככה, צריך אנשים מקצועיים לכל השפות האלה ואי אפשר להביא את האנשים האלה סתם מהרחוב ולהתחיל לבחור בהם.

<איאד חרב: האנשים שנמצאים בפנים הם טובים והם יכולים לספק את הסחורה שהשר רוצה: להמשיך את השידורים.

<איאד חרב: אנחנו בעד להמשיך את השידורים, אבל תיקחו את האנשים שלנו, שנתנו את החיים שלהם ואת העתיד שלהם ואת העבר שלהם בשביל השידור הציבורי.

<איאד חרב: בבקשה, אל תזרקו אותנו לרחוב.

<איאד חרב: תודה.

קארין אלהרר: תודה רבה.

קארין אלהרר: חבר הכנסת חמד עמאר, בבקשה.

חמד עמאר: בוקר טוב לכולם.

חמד עמאר: התחלתי בהצעה לסדר ודיברתי על הדיונים, אני לא אחזור על הדברים שלי, אבל אני מבקש ממך לשקול את הנושא בקשר לימי חמישי בגלל המחויבות שלנו כחברי כנסת גם לקשר עם הציבור, גם לסיורים שאנחנו מתכננים מראש לחודשים, לא ליום ויומיים.

חמד עמאר: אין אף אחד כאן שיושב בחדר הזה שלא יודע את החשיבות של השידור הציבורי.

חמד עמאר: שידור ציבורי עצמאי, חזק, שיכול לשדר ולתת תמורה – יש תמורה לאגרה, זאת הפרסומת שלכם.

חמד עמאר: אבל גם כאן בחדר הזה אין אחד שלא יודע שיש בעיה רצינית עם רשות השידור.

חמד עמאר: אני זוכר את הנאום הראשון שלי בכנסת, זה היה אחרי דוח מבקר המדינה על רשות השידור וכל ההוצאות של רשות השידור וכל ההוצאות המיותרות שהיו ברשות השיר, ונאמנו על הנושא הזה ודיברנו על הנושא הזה והשתתפתי בהרבה ישיבות בכל הנושא של רשות השידור.

חמד עמאר: לכן, גם אתם, העובדים, יודעים שצריך אולי לסגור, אבל לפני שסוגרים צריך להקים משהו חדש, וזאת הנקודה החשובה.

חמד עמאר: אני חושב שהשר נגע בנושא הזה.

חמד עמאר: אני גם דיברתי בישיבה הקודמת שקיימנו בנושא של רשות השידור שלפני שסוגרים, צריך להקים גוף חדש שיתחיל לתפקד.

חמד עמאר: אבל אדוני השר, כאן אני ראיתי את הנושא של הטלוויזיה, במצגת שלך לא נגעת ברדיו בכלל.

חמד עמאר: שמעתי עכשיו את נציג הרדיו, אני יודע שברדיו יש לנו את רשת ב' ואני חושב שכולם כאן מאזינים לרשת ב'.

חמד עמאר: יש לנו את רדיו רקע ויש הרבה מאזינים לרדיו רקע.

חמד עמאר: יש את קול ישראל בערבית שגם אני בעצמי מאזין לו ואני יודע את האיכות שרשת משדרת ואת הדברים הטובים שהיא משדרת.

חמד עמאר: הדבר הרביעי שאנחנו נדון בו וצריכים לדון בו וגם השר צריך להיכנס לעומק הדברים: 2,000 עובדים.

חמד עמאר: אני מקבל מהעובדים שיש 2,000 עובדים, עכשיו הבנתי שיש 1,600 עובדים.

חמד עמאר: אני מקווה שבישיבה הבאה נציג ייתן לנו מספר מדויק של עובדים.

<קובי אמסלם: אם לנדס לא הצליח, נראה לך שאני אצליח?

<רם לנדס: אין דרך לקבל מספר מרשות השידור, אדוני היקר, אין דרך.

עיסאווי פריג': זה לא כתוב בטופס 126?

חמד עמאר: מה, אף אחד כאן לא יודע כמה עובדים יש ברשות השידור?

<קריאה: הנה, היו"ר פה.

<קריאה: מה אתה רוצה?

חמד עמאר: איפה המנכ"ל?

נחמן שי: הנה המנכ"ל יושב פה, תשאלו אותו.

חמד עמאר: כמה עובדים יש לך ברשות השידור?

עיסאווי פריג': כמה דיווחת בטופס 126 למס הכנסה?

חמד עמאר: אני יכול לקבל תשובה?

חמד עמאר: כמה עובדים יש לנו ברשות השידור?

חמד עמאר: אני יכול לקבל תשובה?

קארין אלהרר: אדוני המנכ"ל?

<יוני בן מנחם: 1,600 פלוס נלווים.

<יוני בן מנחם: כדי שתקבל את המספר המדויק, אנחנו נביא לך את הנתונים, סמנכ"ל משאבי אנוש - - -

חמד עמאר: אז אני מקווה שבוועדה הבאה, בדיון הבא, אנחנו נקבל מספר עובדים מדויק.

עיסאווי פריג': כמה דווחו בטופס 126?

עיסאווי פריג': אני מדייק, זה המספר האמתי.

<רם לנדס: אני רק רוצה להפנות את תשומת לבכם לפרוטוקולים של הוועדה - - -

אילן גילאון: כמה יש?

אילן גילאון: תגידו אתם - - -

<רם לנדס: אני רוצה להפנות את תשומת לבכם לפרוטוקולים.

<רם לנדס: בפרוטוקולים של הוועדה נשאל סמנכ"ל הכספים - - -

חמד עמאר: יש 1,600 עובדים.

חמד עמאר: כמה נלווים יש?

<רם לנדס: אני אסביר לך.

<רם לנדס: נשאל סמנכ"ל הכספים: איך יכול להיות שאתה, סמנכ"ל הכספים, לא יודע כמה משכורות אתה מוציא?

<רם לנדס: איך יכול להיות שלא יודעים כמה עובדים יש ברשות השידור?

<רם לנדס: והתשובה של סמנכ"ל הכספים הייתה: בגלל שסמנכ"ל כוח אדם מדווח דיווחים שקריים.

חמד עמאר: תודה רבה.

<קריאות: מי זה היה - - - מי דיווח - - - שילכו למשטרה, מה זה - - -

חמד עמאר: אני ברשות דיבור.

חמד עמאר: את יכולה לתת לי את האפשרות להמשיך?

<קריאה: - - - תעמידו אותו לדין.

קארין אלהרר: גברת, די.

קארין אלהרר: את צועקת כל - - -

אילן גילאון: על דבר כזה הייתי הולך למשטרה, אדוני השר, לא מביא רפורמה.

קארין אלהרר: את בלי רשות דיבור.

קארין אלהרר: את מפריעה כרגע.

קארין אלהרר: חבר הכנסת באמצע רשות דיבור.

קארין אלהרר: סליחה.

חמד עמאר: אני מקווה שבישיבה הבאה אנחנו נקבל מספר עובדים מדויק, כולל הנלווים, כולל כל מי שמקבל משכורת וכמה רשות השידור מוציאה בחודש עבור העובדים שלה.

חמד עמאר: אני חושב שהנתון הזה הוא נתון בסיסי שהיינו אמורים לקבל אותו עכשיו ולא לחכות לשום ועדה.

חמד עמאר: המנכ"ל שבעצמו יושב כאן, היה צריך לתת את הנתון הזה, לזרוק אותו, להזרים אותו.

חמד עמאר: כי אנחנו - - -

<יוני בן מנחם: נתתי לך נתון, אתה לא רוצה - - -

חמד עמאר: אתה אמרת: 1,600 ונלווים.

חמד עמאר: לא נתת לי נתון מדויק.

קארין אלהרר: חבר הכנסת עמאר, הוא - - -

<קריאות: - - - יש כאלה בפנסיה, יש כאלה - - -

קארין אלהרר: סליחה.

קארין אלהרר: חבר הכנסת, בבקשה.

חמד עמאר: אני אמשיך.

חמד עמאר: אדוני השר, אני חושב שאנחנו לוקחים – אתה מביא חוק מאוד טוב.

חמד עמאר: השתתפנו בדיון ועיסאווי היה אתי בדיון לפני חודש-חודש וחצי בנושא של הגבייה ברשות השידור.

עיסאווי פריג': אתה מתכוון לארגון הטרור.

חמד עמאר: ארגון הטרור?

עיסאווי פריג': אני קורא לו ארגון טרור.

עיסאווי פריג': מחלקת הגבייה, איך שראיתי את הנתונים - - -

חמד עמאר: חשוב מאוד.

חמד עמאר: יש לך זכות דיבור.

עיסאווי פריג': זה משהו אחר.

חמד עמאר: אני ועיסאווי השתתפנו בדיון וראינו את הנושא של יותר מ-130-120 מיליון שקל שהלכו לעורכי דין ואף אחד לא ידע בדיוק איפה הכסף ואף אחד לא ידע מה עושים עם הכסף והכסף נשאר ונתקע אצל עורכי הדין.

אילן גילאון: עיסאווי, אל תיפלו בפח הזה של האגרה כל הזמן.

אילן גילאון: פה מדובר על - - -

חמד עמאר: לא קשור.

חמד עמאר: מי שהשתתף בדיון ראה שם - - -

עיסאווי פריג': גבייה, לא אגרה.

חמד עמאר: חברי חבר הכנסת אילן - - -

עיסאווי פריג': הדוח עבר כאילו לא היה.

חמד עמאר: מי שישב שם ראה איזו התלבשות על המגזר הלא יהודי.

חמד עמאר: ובגלל שהמגזר הלא יהודי, כשאתה מוציא לו הוצאה לפועל, הוא ישר רץ לשלם ומפחד ואין לו כוח לשים עורכי דין, יותר מ-120 מיליון שקל התגלגלו שם ואף אחד לא ידע לתת לנו תשובה.

חמד עמאר: כל הכסף הזה הלך לעורכי דין ושקל אחד לא חזר לרשות השידור.

קארין אלהרר: תודה.

חמד עמאר: הנקודה החשובה ביותר מבחינתי היא העובדים.

חמד עמאר: אני בא עם ניסיון ממע"צ: פירקו את מע"צ – אמרתי לך גם בישיבה הקודמת – והקימו את מע"צ החדשה, אין אפשרות להקים גוף חדש בלי להסתמך על הבסיס של העובדים הקיימים.

חמד עמאר: אם אתה לא תסתמך על העובדים הקיימים ועל המנהלים הקיימים, אתה לא תצליח להקים רשות שידור חזקה ושידור ציבורי חזק ועצמאי.

חמד עמאר: תודה רבה.

קארין אלהרר: תודה רבה.

קארין אלהרר: יושב-ראש אגודת העיתונים בתל אביב, רותם אברוצקי, בבקשה.

עיסאווי פריג': קארין, אני רשום לדיבור?

קארין אלהרר: רשום, בוודאי.

<רותם אברוצקי: בוקר טוב לכולם.

<רותם אברוצקי: אני רוצה להשמיע קול של עיתונאים ברשות השידור.

<רותם אברוצקי: אגודת העיתונאים היא לא הארגון היציג של העיתונאים ברשות השידור, אבל היא מייצגת לא מעט עיתונאים ברשות השידור.

<רותם אברוצקי: הרבה שנים פיללנו ליום שבו יהיה חוק חדש לרשות השידור.

<רותם אברוצקי: חוק שיבטיח שיהיה כאן שידור ציבורי אמתי, משוחרר.

<רותם אברוצקי: בעיקר משוחרר מהמעורבות הפוליטית שיותר מכל דבר אחר הביאה אותנו עד הלום.

<רותם אברוצקי: נכון, גם לנו העובדים יש חלק.

<רותם אברוצקי: אני לא מנסה לשחרר את עצמנו מאחריות שמוטלת על כתפינו.

<רותם אברוצקי: אבל כובד המשקל על כל הכשלים נמצא כאן, בבית הזה.

<רותם אברוצקי: בשמך שנים היה ידוע שקורים דברים איומים ונוראיים ברשות השידור.

<רותם אברוצקי: 13 ועדות דנו במה שקורה ברשות השידור.

<רותם אברוצקי: מי לא קיבל את ההחלטות על מה שצריך לעשות ברשות השידור?

<רותם אברוצקי: המערכת הפוליטית.

<רותם אברוצקי: היום, כשאתם באים לדון במה שקורה ברשות השידור ובעתיד השידור הציבורי, תזכרו גם, בבקשה הפוליטיקאים, את החלק שלכם.

<רותם אברוצקי: נכון, יש בכנסת פוליטיקאים חדשים, גם את, יושבת-ראש הוועדה.

<רותם אברוצקי: מה שהיה כאן בעבר, אילך יד בדבר הזה.

<רותם אברוצקי: אבל כדאי לזכור: המערכת הפוליטית שחררה את עצמה בגלגול הזה מאחריות למה שקרה ברשות השידור וכדאי שתבואו, אני מבקש, במעט יותר ענווה לדון במה שקורה בשידור הציבורי, במה שצריך לקרות בשידור הציבורי.

<רותם אברוצקי: אנחנו העיתונאים ברשות השידור עובדים היום ככה: ידינו כבולות.

<רותם אברוצקי: אנחנו יכולים ורוצים לעשות שידור ציבורי הרבה-הרבה יותר טוב ממה שאתם רואים היום.

<רותם אברוצקי: אנחנו יודעים איך לעשות את זה ומתאווים לעשות את זה.

<רותם אברוצקי: גם היום, תחת כל האילוצים והניהול הכושל והמזוויע, אני רוצה להזכיר לכם את שומרי הסף: הגענו עד האוסקר עם הדבר הזה, לא לשכוח.

<רותם אברוצקי: אנחנו מביאים הפקות איכותיות.

<רותם אברוצקי: אנחנו רוצים ויודעים לעשות הרבה-הרבה יותר.

<רותם אברוצקי: בשביל זה אנחנו צריכים תנאים.

<רותם אברוצקי: מונח כאן ברגע זה תזכיר חוק.

<רותם אברוצקי: אנחנו הגשנו הסתייגויות - - -

עיסאווי פריג': מה זה ידיים כבולות?

<רותם אברוצקי: אני אפרט.

<רותם אברוצקי: אנחנו הגשנו - - -

קארין אלהרר: אין לך הרבה זמן לפרט – אני רוצה לתת לעוד אנשים לדבר.

קארין אלהרר: יש לך עוד דקה וחצי.

<רותם אברוצקי: אני אקצר.

<רותם אברוצקי: הגשנו הסתייגויות במטרה לשפר עד כמה שניתן את החוק הזה.

<רותם אברוצקי: אנחנו לא מנסים למנוע חוק שיקים כאן

<רותם אברוצקי: שידור ציבורי ראוי ואיכותי, מודרני – כזה שלא היה בשום מקום.

<רותם אברוצקי: יש לנו, העיתונאים ברשות השידור, תכנית שאנחנו מגבשים אותה, עד ל-26 בחודש אנחנו נביא אותה, לשידור ציבורי עתידני, חדשני, שעיקר פעילותו באמצעות האינטרנט.

<רותם אברוצקי: אנחנו נעשה את זה, אבל בואו אתנו.

<רותם אברוצקי: תזרמו אתנו.

<רותם אברוצקי: זה מה שאני מבקש.

קארין אלהרר: תודה רבה, תודה רבה.

קארין אלהרר: חבר הכנסת דב חנין, ארבע דקות לרשותך.

<קריאה: - - -

קארין אלהרר: גברת, את כל הזמן מרעישה.

קארין אלהרר: אני ממש מבקשת לתת לאנשים לדבר.

דב חנין: תודה רבה, גברתי יושבת-הראש.

דב חנין: בדברי הפתיחה של הדיון הזה נאמרו דברים בשני קולות.

דב חנין: עם קול אחד אני מאוד מזדהה.

דב חנין: אני מזדהה עם הקול, אמר את זה גם השר ארדן בפתיחת דבריו, ששידור ציבורי הוא דבר מאוד חיוני.

דב חנין: אנחנו חייבים שידור ציבורי כי שידור ציבורי הוא כלי מרכזי לכל דמוקרטיה מתפקדת.

דב חנין: זה לא טובה למישהו, זו לא זכות של עיתונאים – זו זכות של הציבור.

דב חנין: בלי שידור ציבורי לא תהיה לנו דמוקרטיה.

דב חנין: כשאני מדבר על שידור ציבורי אני מדבר על שידור ציבורי שהוא שידור ממלכתי, לא שידור ממשלתי – בין שני הדברים האלה יש הבדל גדול.

דב חנין: אני מדבר על שידור ציבורי שהוא שידור עצמאי, שיש לו יכולת, יש לו עובדים שהם עצמאיים.

דב חנין: הם בטוחים במקום העבודה שלהם: הם לא עובדי קבלן או דמויי עובדי קבלן, אלא יש להם חוזים, חוזי עבודה, יש להם ביטחון בעבודה שלהם.

דב חנין: הם מסוגלים לעשות את העבודה שלהם בלי שאיזושהי חרב פוליטית או כלכלית מתנופפת מעל ראשיהם.

דב חנין: היה קול אחר בפתיחת הדיון הזה שאני חייב להסתייג ממנו מאוד בחריפות.

דב חנין: אני לא אומר שאין בעיות בשידור הציבור.

דב חנין: יש בעיות בשידור הציבורי, יש קשיים בשידור הציבור ואני גם מסכים שצריך לעשות רפורמה בשידור הציבורי, אני לא מתנגד לכך.

דב חנין: אבל אני חושב שלהגיד שהשידור הציבורי בישראל איבד את דרכו, שהמערכת הזאת כושלת והתמוטטה והיא האיש החולה – אלה הם דיבורים שהם לא רק מוטעים, אלא הם דיבורים מזיקים ומסוכנים.

דב חנין: אני מאוד נהנה להקשיב לרדיו.

דב חנין: אני בדרך כלל שומע רשתות של שידור ציבורי, הן עושות עבודה מצוינת, יש שם עיתונאים טובים.

דב חנין: אני מבין שיש קשיים ויש בעיות – אולי הקשיים והבעיות נובעים דווקא מעודף ההתערבות הפוליטית במערכת הזאת?

דב חנין: אבל עדיין נעשית שם עבודה מצוינת ואני חושב שזה שירות חשוב לציבור.

דב חנין: לגבי הרדיו, אני מקווה שכולנו מסביב לשולחן הזה מסכימים שיש לנו רדיו טוב, רדיו ציבורי טוב, עם כל הקשיים והבעיות.

דב חנין: וגם לגבי הטלוויזיה.

דב חנין: אני מתקומם על האמירה שהשידור הציבורי בטלוויזיה הוא לא מוצלח.

דב חנין: זו אמירה לא נכונה.

דב חנין: אני מנסה להיות עדין, השר לפיד - - -

<קריאה: - - -

דב חנין: זו אמירה לא נכונה.

דב חנין: אני לא יודע מה אתה רואה בטלוויזיה, אני לא יודע מה אתה, השר לפיד, בטלוויזיה.

דב חנין: אני לא יודע מה אתה רואה בטלוויזיה.

דב חנין: אני מציע לך, למשל, לראות את הסדרה 30 שקל לשעה, אם לא ראית אותה, אני מציע לכולם לראות אותה.

קארין אלהרר: ולא בכדי, כן.

דב חנין: הוזכרה כאן סדרה כמו שומרי הסף, יש לי רק 4 דקות - - -

קארין אלהרר: זה סרט זו לא סדרה.

גלעד ארדן: הם הפכו את זה לסדרה.

<קריאות: - - -

דב חנין: חברים, אני יודע לדבר בשם עצמי.

קארין אלהרר: תנו לו להשלים - - -

דב חנין: אני יכול לתת לכם עוד רשימה ארוכה של דוגמאות אבל אני לא אעשה את זה כי יש לי 4 דקות.

נחמן שי: היו לך.

דב חנין: לכן, גברתי יושבת-הראש, כשאנחנו באים לבחון את הקשיים ואת הבעיות שקיימות בשידור הציבורי, אנחנו צריכים קודם כל, לפני שאנחנו מציבים פתרונות, לשאול את עצמנו איפה בדיוק הבעיה.

דב חנין: האם הבעיה של השידור הציבורי נמצאת אצל העיתונאים?

דב חנין: האם מדובר בעיתונאים לא מספיק טובים, לא מספיק מקצועיים?

דב חנין: האם מדובר אולי בטכנאים שלא עושים את עבודתם?

דב חנין: האם הבעיה היא, אולי, שהניהול לא תקין?

דב חנין: בואו נאבחן קודם כל איפה הקשיים, איפה הבעיות.

דב חנין: למשל, אני מסכים עם חבר הכנסת פריג' שבתחום הגבייה יש בהחלט הרבה-הרבה מה לשנות ולתקן.

דב חנין: נכון, אז בסדר, בואו נאתר את הבעיות, נטפל בבעיות, אבל לא נשפוך את התינוק הבריא עם המים המלוכלכים כי כאשר אנחנו עושים את הניתוח הזה, הניתוח גברתי שאת רוצה לעשות אותו כניתוח מהיר, זה ניתוח מסוכן - -

גלעד ארדן: איזה מהיר?

דב חנין: - - זה ניתוח מסוכן כי - - -

קארין אלהרר: זה מאוד לא מהיר.

דב חנין: אני לא יודע.

דב חנין: חודש דיון בחוק כזה מורכב - - -

גלעד ארדן: חודשיים.

דב חנין: חודשיים.

קארין אלהרר: חודש דיון, 5 ימים בשבוע – חודשיים – זה מאוד לא מהיר, מאוד לא.

אילן גילאון: - - - פוסט מורטם, אז זה באמת לא - - - זה פתולוגיה, למה שזה יהיה מהיר?

דב חנין: אני רוצה לומר לזכותו של השר ארדן שהביא בפנינו הצעת חוק מורכבת, אגב, לא לכל הדברים בה אני מתנגד.

דב חנין: אני אומר שיש בה גם רעיונות טובים.

דב חנין: אבל אלוהים והשטן נמצאים בפרטים, והפרטים האלה ממחייבים דיון מאוד רציני.

דב חנין: כמי שאיננו חבר הוועדה, אבל אני ארצה להשתתף בה ככל שאוכל, אני חושב שהערתו של חבר הכנסת עמאר נכונה: חברים בוועדה שלא יכולים להשתתף בדיונים זו, בעיה רצינית אם הוועדה רוצה לעבוד בצורה ראויה.

דב חנין: נקודה אחרונה, בה אני רוצה לסיים: אנחנו מדברים על הציבור, אנחנו מדברים על זכויות הציבור, אבל חברים יקרים, יש פה מקום עבודה ענקי.

דב חנין: מקום עבודה של 2,000-1,600 – אני לא מכיר את המספרים המדויקים.

דב חנין: כשמגיע אלינו מפעל בצפון או בדרום עם 40 או 50 עובדים שמפוטרים, אנחנו כולנו נזעקים וטוב שכך.

דב חנין: מה קורה כאן?

דב חנין: אנחנו לא רואים מכיוון שמדובר בעודים של מערכת ציבורית, אנחנו לא רואים שבעצם חלק גדול מאוד מהעובדים האלה עומדים ללכת הבית, וחלק שאולי לא ילכו הביתה, יתחילו לעבוד בתנאי עבודה אחרים לחלוטין.

דב חנין: לכן אני פונה אלייך ומבקש ממך כמי שאני מכיר – באמת מכיר, אני לא אומר את זה לצורך מליצה – כבעלת רגישות חברתית, לראות את הרגישויות החברתיות של העניין הזה, גם בחובה שלנו לעובדים, גם בחובה שלנו לציבור ביצירתו של שידור ציבורי יותר טוב.

קארין אלהרר: תודה.

דב חנין: יש לי הרבה הערות לפרטים, אבל הן לא מתאימות לדיון.

קארין אלהרר: נדבר עליהן בהמשך.

קארין אלהרר: תודה רבה.

קארין אלהרר: מר ברוך אסקרוב, יו"ר ועד עיתונאי קול ישראל, תל אביב.

קארין אלהרר: נגיע לכולם, יש עוד חצי שעה לדיון, אני מבטיחה שאם נעמוד בזמנים – כולם ידברו.

<ברוך אסקרוב: תודה רבה, גברתי יושבת-הראש, כבודכם, יש לכם אחריות עצומה: חוק רשות השידור שאתם מבטלים בהכנסת החוק החדש החזיק 49 שנה.

<ברוך אסקרוב: גם אם החוק שעליו אתם עמלים עכשיו יחזיק מחצית הזמן, אתם הולכים להשפיע על האוויר הציבורי של המדינה המפוצלת והרוגשת הזאת לדור.

<ברוך אסקרוב: מינימום לדור.

<ברוך אסקרוב: ודאי שהזהירות הזו צריכה לחייב אתכם.

<ברוך אסקרוב: אני רוצה להיכנס ישר לעניין, אני מברך את השר שמיהר לתקן את העיקרון הקניבלי, גם אמרתי את זה בישיבות קודם, של סגירה-פתיחה.

<ברוך אסקרוב: אני פשוט מברך אותך על זה שהפכת את זה, אפילו בלי הכרזות גדולות, החלפת את זה לפתיחה-סגירה.

<ברוך אסקרוב: זה הבדל גדול.

<ברוך אסקרוב: זה לא מספיק אבל זה הבדל גדול.

<ברוך אסקרוב: אני יודע לראות אותו, לקרוא אותו.

<ברוך אסקרוב: לדעתי, לא כולם הפנימו שהשינוי הזה התרחש והוא עכשיו תופס בהצעת החוק.

<ברוך אסקרוב: גברתי, בפתח דברייך דיברת על ארגון חולה, על שולחן הניתוחים - - -

קארין אלהרר: אני לא אמרתי שולחן ניתוחים.

קארין אלהרר: חולה אמרתי.

<ברוך אסקרוב: אני רוצה לצטט את אחד האנשים החכמים בינינו, הנשיא היוצא, שכולם מכבדים אותו ואת חוכמתו, והוא אומר על סיטואציות כאלה שרופא מגיע ככה בחיפזון אל מחלקה ואומר: גברתי האחות הראשית, באמת אין לי הרבה זמן, מה החום הממוצע של החולים?

<ברוך אסקרוב: כך לא מנתחים ארגון חולה.

<ברוך אסקרוב: הארגון הזה הוא ארגון גדול, אני לא מדבר על מספר העובדים, אני מדבר על מספר המחלקות והפונקציות של השידור הציבורי שלדעתי עם הטכנולוגיה היום, בוודאי ברדיו שאותו אני מייצג, העלויות הולכות ויורדות ואפשר להרבות אפילו בפתרון של כשלי שוק.

<ברוך אסקרוב: יש שמונה רשתות בקול ישראל, יש קול ישראל והטלוויזיה.

<ברוך אסקרוב: זאת אומרת, מבנה בתוך מבנה בתוך מבנה.

<ברוך אסקרוב: להכליל את כולם בתואר זו תהיה פשוט שגיאה בדיאגנוזה.

<ברוך אסקרוב: אם תהיה שגיאה בדיאגנוזה, בוודאי תהיה שגיאה בניתוח.

<ברוך אסקרוב: עובדה, שר האוצר, אתה הזכרת את הצופה, לא הזכרת את המאזין.

<ברוך אסקרוב: יש צופים, יש מאזינים.

<ברוך אסקרוב: אני מדבר עכשיו כאן, חברי ישלימו בנושא רשות השידור כולה, ברמה הגנרלית, נושא הטלוויזיה.

<ברוך אסקרוב: אני מוסמך לדבר בשם עיתונאי קול ישראל בתל אביב עבור כל הנושא של קול ישראל.

<ברוך אסקרוב: אז בשם עיתונאי קול ישראל, שדרי קול ישראל וחבריהם למוסד מפואר, מתפקד, חי, בועט, בהרבה שפות, בהרבה פונקציות, בעלויות נמוכות ואפשר להוריד אותן יותר ולהרבות שידורים יותר.

<ברוך אסקרוב: קול ישראל חי.

<ברוך אסקרוב: אל תנתחו את קול ישראל ניתוח שלאחר המוות ואל תנתקו אותו מהחיים.

<ברוך אסקרוב: אל תכרתו ממנו איברים בקלות ככה בגרזן.

<ברוך אסקרוב: כשיושבים על מתווה לא יושבים על ביצועו.

<ברוך אסקרוב: כיושבים על מתווה נורא קל לעשות מן גריפה כזו כוללת.

<ברוך אסקרוב: שמרו אותו חי.

<ברוך אסקרוב: יש לכם אחריות עצומה.

<ברוך אסקרוב: תשמרו אותו חי.

<ברוך אסקרוב: את שידורי הרדיו, אני חוזר ואומר, אפשר להגדיל.

קארין אלהרר: תודה.

<ברוך אסקרוב: רגע, בטובך.

<ברוך אסקרוב: יש שפע של כשלי שוק בתוך תקשורת מסחרית, הולכת ונעשית יותר ויותר מסחרית, כשלי השוק מתרבים.

<ברוך אסקרוב: אני חושב שאפשר להטיל על קול ישראל יותר ויותר משימות בנושא הזה ואנחנו נשמח לשרת אתכם בפרטים כדי שהכוונות הטובות לא יסתיימו בקבורת חמור, בקבורת אחים בעודם בחיים.

קארין אלהרר: תודה רבה.

<ברוך אסקרוב: מילה אחרונה?

קארין אלהרר: כבר חרגת.

<ברוך אסקרוב: תודה.

<ברוך אסקרוב: אשמח להעיר.

קארין אלהרר: משפט.

<ברוך אסקרוב: באמת יש כאן את הפיתוי הזה לעשות מחיקה, Delete ובניית משהו שלא סובל מהעבר החולה וכן הלאה.

<ברוך אסקרוב: אני רוצה לקחת חכם אחר בדברי הסיום, אפלטון.

<ברוך אסקרוב: הוא המשיל תיקון חברתי לתיקון אוניה בלב ים.

<ברוך אסקרוב: אנחנו לא אוניה שאפשר לקחת למספנה, לפרק וטפל בכל קרש.

<ברוך אסקרוב: אני מציע ללמוד מכמה יהודים ויוונים מנוסים.

<ברוך אסקרוב: תודה רבה, עוד נישמע כאן.

קארין אלהרר: תודה, תודה.

קארין אלהרר: חבר הכנסת נחמן שי, בבקשה.

נחמן שי: תודה רבה.

נחמן שי: בוקר טוב.

נחמן שי: כולם פה נעשו מומחים בטרמינולוגיה של עולם המוות והמחלה וכן הלאה.

נחמן שי: אני רק אומר שאין הלוויות שמחות ואני באמת מציע להחליף את זה למשהו מתחום הצמיחה והגידול.

נסים זאב: - - - החלטה של ממשלה - - -

קארין אלהרר: או, חזרת.

קארין אלהרר: הפעם מהצד השני.

נחמן שי: נסים מתקיף מכל העברים.

אילן גילאון: הוא יביא לך פסק הלכה שיש הלוויות שמחות.

נסים זאב: - - -

נחמן שי: הצלחת לטשטש – נסים אל תפריע, נסים.

יאיר לפיד: עכשיו החרדים בשמאל, זה מה שהסבירו לנו.

עיסאווי פריג': לא למהר, זה יכול לקרות, כבוד השר.

קארין אלהרר: חבר הכנסת נחמן שי, בבקשה.

אילן גילאון: אנחנו תמיד מקבלים בשמחה לאופוזיציה כל אחד, בעיקר אותם.

נחמן שי: אני לא יודע איפה החרדים נמצאים הבוקר, השר לפיד, ואני תמיד גם כן מחפש אותם באופן עקרוני.

יאיר לפיד: אתמול ראיתי שחיפשת.

נחמן שי: מצאנו.

נחמן שי: מצאנו במקום הנכון ואני שמח מאוד על הבחירה.

נחמן שי: אני באמת מכבד את היוזמה שלכם השרים ושלך לעשות שינוי גדול ברשות השידור.

נחמן שי: זה מתבקש, זה חיוני, זה לקח וניסיון שצברנו לאורך הרבה שנים.

נחמן שי: הרשות לא יכולה להישאר כמו שהיא, זה ברור.

נחמן שי: ואני אומר לך כבר מראש, גברתי, אנחנו נעזור לך כדי להזיז דברים קדימה ברשות השידור ולהביא למהפכה שהיא נזקקת לה.

נחמן שי: לא נפריע לך כל-כך, להפך.

נחמן שי: תמצאי גם בנו, בחרי האופוזיציה, שותפים לעניין.

קארין אלהרר: זה לציבור הישראלי, זה לא לי.

נחמן שי: כן, בסדר, זה ברור שבשורה התחתונה ישנו הציבור, אבל בסוף ישנה עבודה בחדר הזה.

נחמן שי: יחד עם זאת, יש בתוך החוק הזה פגמים שצריך לתקן אותם.

נחמן שי: אם אתם קשובים, אז תתקנו אותם.

נחמן שי: אם לא תהיו קשובים – אתם תקבלו מחדש יצור שלא יוכל לתפקד ועוד 5 שנים יבואו שני שרים צעירים אחרים והם שוב ירצו לעשות שינוי ויאמינו שהם מגלים את אמריקה מחדש.

נחמן שי: לא כל דור צריך לגלות את אמריקה מחדש ולא כל דור צריך לצאת ממצרים.

נחמן שי: הזכירו פה לקראת הסוף, אני לא רואה את הרדיו.

נחמן שי: אני לא מבין, גם לא במצגת וגם לא בחוק אני לא רואה את ההתייחסות הראויה לרדיו.

נחמן שי: זאת אומרת, אם הוא לא קיים, אז זה בסדר - - -

גלעד ארדן: אתם רוצים שאני אענה על זה?

גלעד ארדן: זה עולה כמה פעמים.

נחמן שי: איפה זה עולה?

גלעד ארדן: זה עלה פה מספר פעמים בדיון.

חמד עמאר: אני העליתי את זה.

נחמן שי: אני גם בחוק מחפש ולא רואה את הרדיו.

גלעד ארדן: חוק רשות השידור הקיים הוא לא מכיר ואין מעמד סטטוטורי נפרד לטלוויזיה ולרדיו – כולם חוסים תחת חוק רשות השידור.

גלעד ארדן: ועדת לנדס שישבה על המדוכה המליצה על שינויים מבניים מרחיקי לכת בטלוויזיה, כמו למשל הנושא של הוספת ערוץ ילדים, כמו למשל - - -

<קריאה: יש ערוץ ילדים ונוער, יש לכם.

גלעד ארדן: כמו למשל איחוד עם החינוכית וקיומו של ערוץ ילדים תחת רשות השידור החדשה.

גלעד ארדן: ערוץ ערבי.

גלעד ארדן: בקשר למשימות הרדיופוניות של מתן שירות לאוכלוסיות בשפות שונות, לחובבי מוסיקה קלסית, לכל הדרך בעסקים וכן הלאה, היא לא מצאה לנכון לשנות את המשימות הללו והמליצה לשמור עליהן.

גלעד ארדן: החוק, מטבע הדברים – ד"ר נחמן שי, אתה כבר יודע – הוא לא עוסק בניהול השוטף של הגוף.

גלעד ארדן: אלו המשיות שיוטלו על מי - - -

חמד עמאר: זה אומר שלא נוגעים ברדיו בכלל?

גלעד ארדן: זה אומר שבמבנה החדש, בוודאי שגם הרדיו יצטרך להיות גוף יעיל יותר.

גלעד ארדן: זה אומר שיכול מאוד להיות שחלק מהסדרי העבודה שנוהגים בו, ואני לא רוצה להיכנס כרגע לעניין כי זה יזמין קריאות ביניים, יכול להיות שהם ישתנו בהיבט של הגמישות הניהולית שתינתן לאחר החוק החדש.

גלעד ארדן: אבל בקשר למתן מענה למשימות שאתה ציינת ושנחמן שי ציין, אנחנו לא רואים שום מקום לשנות או להפחית מהמשימות האלו כי הן נותנות מענה לכשלי שוק שקיימים בשידור המסחרי.

נחמן שי: מצוין.

נחמן שי: ראשית, אני מודה לך על ההבהרה וטוב שזה יכנס לפרוטוקול - - -

גלעד ארדן: יכול להיות שאפשר לבחון אזכור מסוים אבל לא לרדת לרזולוציות ניהוליות.

נחמן שי: אתה עושה פה משהו חדש ובעוד חמש שנים, שוב אני אומר, יבוא מישהו ויגיד: בכלל אין רדיו, הוא לא מעוגן פה, בכלל לא חשבו עליו.

נחמן שי: אז בואו נעגן גם את הרדיו, למרות שזה כאילו הדבר היותר מוצלח מהטלוויזיה - - -

גלעד ארדן: היועצת המשפטית, גם של משרדי, וחזקה גם על היועצת של הוועדה, שינסו - - -

נחמן שי: - - - וגם השינוי של - - -

<ברוך אסקרוב: אני רוצה להזכיר שקול ישראל היה קיים לפני רשות השידור, מוסד לתפארת.

<ברוך אסקרוב: אולי צריך לתת לו מעמד סטטוטורי.

נחמן שי: זה משהו אחר.

נחמן שי: נפריד בין שני הגופים.

נחמן שי: בכל מקרה - - -

קארין אלהרר: תודה, חבר הכנסת שי - - -

נחמן שי: - - - אני ממליץ שבהמשך החקיקה לחשוב איך לעגן את מעמדו של קול ישראל כשירות רדיו שהוא מקביל לשירות הטלוויזיה כי שניהם חלק מהשירות הכולל.

נחמן שי: הדברים הבאים שאנחנו נדבר עליהם בהרחבה, אנחנו רק זורקים עכשיו רעיונות, זה גם הטלוויזיה החינוכית שהוכנסה באיזושהי דרך עוקפת.

נחמן שי: לכן, כשמדברים על המספרים, 2,000, אני חושב שמישהו צירף – תקן אותי אם אני טועה – צירפתם גם את הטלוויזיה החינוכית, נכון?

<קריאות: נכון, נכון.

<רם לנדס: זה גם לא מגיע ל-2,000 בכל מקרה.

נחמן שי: בסדר, אני לא יודע את המספר הסופי.

נחמן שי: אבל גם הם - - -

<קריאה: אם בערוץ 10 יש 1,000 עובדים, אז אצלנו יש יותר מ-2,000.

גלעד ארדן: בערוץ 10 אין 1,000 עובדים.

נחמן שי: אני אומר שלוקחים אותם גם כן, אני לא יודע אם הם נוכחים פה או לא נוכחים פה, לוקחים אותם גם כן, סוגרים אותם, פותחים אותם, תופרים אותם.

נחמן שי: זה יפה שהם נכנסו לתוך העסקה הזאת.

נחמן שי: יכול להיות שגם במעמדם צריך לעשות סוף-סוף שינוי אחרי כל-כך הרבה שנים.

נחמן שי: אבל עוד פעם, זה לא דבר שהוא טבעי, מובן מאליו.

נחמן שי: זה דורש התייחסות בתוך החוק הזה.

נחמן שי: עכשיו אני רוצה להוסיף עוד 3 נקודות.

קארין אלהרר: בקצרה.

נחמן שי: בקצרה.

נחמן שי: נתתי לשר להיכנס לדברי, אבל הוא אמר דברים חשובים.

קארין אלהרר: ידעתי שזה - - -

נחמן שי: הצמתים הקריטיים הם צומתי המינויים והמימון.

נחמן שי: המינויים והמימון אלו הדברים שבסוף יקבעו גם איך המערכת תקום ואיך היא תעבוד.

<קובי אמסלם: גם הניהול, נחמן, גם הניהול.

נחמן שי: זה אחר כך.

נחמן שי: אני אומר שבהקמה, המינויים ומימון.

נחמן שי: אחר כך זה הניהול, ברור.

נחמן שי: אם תעשה מינויים נכונים יהיה לך ניהול טוב, ואם תעשה מינויים גרועים יהיה לך ניהול גרוע.

<קובי אמסלם: גם כלי ניהול.

נחמן שי: גם כלי ניהול – אני קונה את מה שאתה אומר, קובי, בסדר.

<קריאה: הוא חתום על הרפורמה - - -

נחמן שי: לא קיבלנו על זה הבהרות: בשלב המעבר, נניח שיש פה איזושהי מערכת עתידית אך יעשו המינויים – גם אותה צריך לתקן – שלב המעבר הוא קריטי, איך ממנים את מנהלת המעבר הזאת, מי ימנה אותה, איך היא תתפקד ואיך היא תבחר את העובדים?

נחמן שי: על זה אני לא מקבל תשובות.

נחמן שי: אני מקבל תשובות על העתיד, לא פה.

נחמן שי: אז זה חייב לבוא לידי ביטוי כבר בחוק כי אחרת זה נותן פתח לכל הספקולציות וכולנו יודעים לעשות.

חמד עמאר: זה נותן - - -

נחמן שי: הדבר השני הוא המימון.

נחמן שי: אני חושב שיש פה תקציב חסר.

נחמן שי: אני אומר לכם את זה.

נחמן שי: אתה חושב שאפשר לעשות ערוץ ב-20 מיליון שקל, תסביר לי אחר כך איך.

נחמן שי: אני אומר לך שאי אפשר.

גלעד ארדן: תשאל את ערוץ 8.

גלעד ארדן: זה התקציב השנתי שלו.

נחמן שי: ערוץ 8 הוא לא ערוץ חדשות.

נחמן שי: אני לא יודע כמה זה – אנחנו לא מדברים על ערוץ דוקומנטרי.

נחמן שי: ערוץ בערבית, שרוצים שישדר 365 יום בשנה, לעולם לא ישדר ב-20 מיליון שקל, לעולם לא.

נחמן שי: אולי אני ידעתי לעשות את זה, אבל גם אני לא ידעתי הכול כשהייתי שם.

נחמן שי: לא זה הוויכוח.

גלעד ארדן: נחמן, אף אחד לא אמר שזה כל תקציב הערוץ הערבי.

נחמן שי: נכון, בסדר.

גלעד ארדן: זה תקציב הפקות המקור שלו.

נחמן שי: אני מציע בכל הרצינות, כדי שלא - - - כי תצטרכו לבוא לאיש הטוב הזה שיושב לידי ולבקש עוד כסף, שתעשו בדיקה מחודשת של התקציבים.

נחמן שי: יפה, הורדתם את האגרה - - -

עיסאווי פריג': הגיע גם לסעיף המימון, תראה - - -

נחמן שי: תעשו בדיקה היטב.

נחמן שי: אתם רוצים לתת מתוך קופת המדינה?

נחמן שי: תתנו.

נחמן שי: נדבר על הפוליטיזציה של זה.

נחמן שי: תעשו חישובים חדשים כי החישובים ששמתם פה, לדעתי, לא ריאליים.

נחמן שי: תודה רבה.

קארין אלהרר: תודה.

קארין אלהרר: משה שגב, יו"ר ועד ההנדסאים והטכנאים ברשות השידור, בבקשה.

<משה שגב: שלום לך גברתי.

קארין אלהרר: שלום, עכשיו אני מחברת שם לפנים.

<משה שגב: קודם כל, זה יום עצוב מאוד.

<משה שגב: זה לא יום שמח, כפי שהגדרת אותו גברתי, לנו.

קארין אלהרר: לא אמרתי יום שמח, אמרתי - - -

<משה שגב: זה יום שבעצם מתחיל בתהליך של זריקת 2,000 עובדים הביתה.

<משה שגב: עובדים שהשכר שלהם לפנסיה – ומי שעדיין לא מגיע לפניה, הוא עלוב.

<משה שגב: הולכים להיזרק פה אנשים, איך הגדיר קובי?

<משה שגב: התחיל דיון, כביכול, עם ההסתדרות.

<משה שגב: מדובר על אנשים בין גילאי 40 ומעלה.

<משה שגב: זה ממוצע הגילאים שלנו.

<משה שגב: אתם צריכים להבין שכשאדם בגיל 40 הולך הביתה הוא בעצם הולך עם כלום, זה פיצויים.

<משה שגב: אם אדם בגיל 50 הולך הביתה, על פי תנאי הרפורמה שנחתמו ונאמר והאוצר יקבל אותם, הוא הולך הביתה עם 2,500-2,000 שקלים, גברתי.

<משה שגב: זה שכר עלוב.

<משה שגב: לכן, אני לא חושב שצריך לבוא ולצאת באיזו בשורה שעובדי רשות השידור יקבלו – וזה מה שיהיה, אני מכיר איך הדברים האלה עובדים – למחרת בעיתונים יהיה פרסום שכל עובד רשות שידור קיבל בין מיליון למיליון וחצי שקלים.

<משה שגב: קשקוש מוחלט.

<משה שגב: למי שיש לו עוד אופק של עבודה של 17 שנים, זה בטל בשישים הכסף הזה.

<משה שגב: הוא הופך בעצם למשפחה ענייה.

<משה שגב: מדובר פה באוכלוסייה ממעמד הביניים, אוכלוסייה שתורמת מאוד למדינה הזו.

<משה שגב: אני יכול להעיד על עצמי, כאב לחמישה ילדים שמחנך את הילדים שלו לתרום למדינה הזו ויש לו שני חיילים שמשרתים ביחידות עילית.

<משה שגב: מה אני אבוא ואגיד לילד שלי אחרי כל השנים שתרמתי פה?

<משה שגב: שעכשיו זה?

<משה שגב: זורקים אותי הביתה?

<משה שגב: למה לעשות?

<משה שגב: למה לתרום?

<משה שגב: זה המסר שמתקבל, רבותי.

<משה שגב: זה המסר שמתקבל.

<משה שגב: לעניין הסיפור של ביטול האגרה, הסיסמה שהפציצו פה על ביטול האגרה: כבר לפני כמה ימים היינו עדים לפרסום שהוא מאוד אמין מצד פקידים בכירים באוצר שאי אפשר לוותר על 400 מיליון השקלים האלה.

<משה שגב: זאת אומרת, לא יודעים מאיפה להביא אותם.

קארין אלהרר: מאחר שאתה לא הצטרפת לשורות האוצר וזה לא התפקיד שלך, אני מציעה שניתן לאוצר להחליט אם - - -

<משה שגב: האוצר יחליט, אבל יש לי הרבה ניסיון.

<משה שגב: גברתי, בניגוד אלייך, יש לי כבר ניסיון גדול מאוד עם אנשי האוצר שברפורמה הקודמת שחתמנו הם היו צריכים להכניס את ידם לכיס רק עבור 90 מיליון שקלים כדי לתת לרשות השידור – גם את זה לא השכילו לעשות.

קארין אלהרר: אדוני, נראה לי שבכל זאת ניתן לאוצר לקבל את ההחלטות שהן תחת הסמכות שלו.

קארין אלהרר: אם אתה יכול להתייחס לטיעונים ענייניים שאתה מבין בהן ויודע עליהן, אני אשמח.

<משה שגב: הטיעונים הענייניים הם כאלה: הסיפור של ערוץ לא רלוונטי, אני לא מסכים לו.

<משה שגב: עובדה, הדבר הקטן שהיה לנו דין ודברים מול השר לגבי שידורי המונדיאל מעיד עד כמה הערוץ הזה חשוב ונחוץ ומביא לכל עם ישראל את שידורי המונדיאל בחינם ובאיכות HD מה שערוצי הספורט ניסו לקפוץ עלינו ולקחת את הזכויות לידיהם ללא כסף ולהעביר לאזרחים בעלות מאוד-מאוד יקרה.

<משה שגב: אני לא חושב שזה ייתכן בכלל שאנחנו נצליח להוציא פה חוק, אם רוצים, להעביר חוק שהוא מוסכם ביחד עם העובדים תוך חודש או חודשיים כי הסוגיות פה הן מאוד-מאוד קשות, מאוד מורכבות ואני חושב שזה יהיה מאוד נמהר ובאמת רק לסמן וי שאכן זימנו אותנו לוועדות, שמעו את קולנו אבל מצטערים, זה החוק שמעבירים.

<משה שגב: אני מקווה שגברתי יושבת-הראש באמת לא תשים את לוח הזמנים הזה כדבר העיקרי ואם נצטרך זמן נוסף על מנת להוציא חוק טוב שיציל פה את העובדים ברשות השידור, את תתני לנו את הזמן הזה.

קארין אלהרר: תודה.

קארין אלהרר: חבר הכנסת עיסאווי פריג', בבקשה.

עיסאווי פריג': שלום לכולם.

עיסאווי פריג': היושבת-ראש, הקשבתי קשב רב לדברייך ולדברי שר האוצר ולדברי שר התקשורת הממונה ואני מאוד מסכים אתם.

עיסאווי פריג': אמרת: להחזיר את השידור הציבורי לציבור.

עיסאווי פריג': שר האוצר אמר: מעורבות - - -

קארין אלהרר: אני מברכת את מנכ"ל הכנסת שנכנס, מר רונן פלוט.

עיסאווי פריג': שר האוצר חזר ואמר על המעורבות הפוליטית וסוף עידן השחיתות.

עיסאווי פריג': שר התקשורת חיזק את הכשל ואת מה שצריך – הכול יפה, הכול מאוד יפה.

עיסאווי פריג': אני מסתכל ומנסה להיכנס לעומק הדברים, אני רוצה להתייחס לכמה נקודות כי יש לנו הרבה זמן לדיונים וניכנס לרמת המיקרו.

קארין אלהרר: נכון.

עיסאווי פריג': הוועדה הזו בחודשיים אמורה לקבל החלטה על ביטול רשות שידור בת עשרות שנים, 70-60-50 שנה, ולדון בפיטורי עובדים בכמויות של 2,000-1,600, כמויות רציניות.

<ברוך אסקרוב: זה משפחות.

עיסאווי פריג': ועדה כזו אמורה להחליט בחודש וחצי החלטות מרחיקות לכת כאלו.

עיסאווי פריג': בעיני, זה מחטף לדמוקרטיה.

עיסאווי פריג': זה ממש ככה.

קארין אלהרר: אני מצטערת - - -

עיסאווי פריג': אני רוצה לתת מקבילה לממונה על השכר, קובי אמסלם, אם יש לוועדה את האפשרות ואת הכוח לקבל החלטה לגבי החוק הזה בחודש וחצי, אתם באוצר אין לכם את הכוח בחודש וחצי להגיע עם העובדים להסכמי פרישה?

<תמנה עורב: יש הסכמי פרישה.

<קריאות: הם לא מכבדים אותם.

<קריאות: מ-2009.

<קריאות: הכול חתום כבר.

עיסאווי פריג': לוועדה ולקואליציה יש את הכוח הפוליטי להעביר את החוק, לעובדים אין את הכוח לעבוד מולכם.

<קובי אמסלם: לא, זה לא מדויק, אדוני.

<קריאה: קובי, מאוד מדויק, קובי.

<קריאה: קובי, מאוד מדויק.

קארין אלהרר: חבר הכנסת עיסאווי, עוד דקה וחצי.

עיסאווי פריג': בסדר, יש לי 5-4 דקות.

עיסאווי פריג': אני לא אכנס לחוק – אני אדבר ברמה כללית.

<קובי אמסלם: אני רק אתן לאדוני דוגמה הפוכה - - -

עיסאווי פריג': קובי, שלא יהיה על חשבון - - -

קארין אלהרר: לא על חשבון הזמן שלך, עיסאווי.

עיסאווי פריג': אני חושב שצריך לחשוב שנית לגבי החודשיים שאנחנו צריכים לדון ולהחליט על חוק כזה מרחיק לכת.

עיסאווי פריג': שנית, הזכרתם כאן 13 ועדות וזו הוועדה ה-14 ולא הצלחתם להתקדם הרפורמה.

עיסאווי פריג': אני שואל שאלה: נשאלה שאלה להנהלה והיא לא יודעת כמה עובדים יש, היא לא יודעת לגבי התקציבים, האם ההנהלה אי פעם שילמה מחיר על זה?

עיסאווי פריג': מי משלם את המחיר הזה?

עיסאווי פריג': העובדים שיושבים בשורות האחרונות.

עיסאווי פריג': אני שואל את השאלה: למה לא העזתם לנגוע במי שאחראי על הכשל?

עיסאווי פריג': הדבר השלישי - - -

קארין אלהרר: האחרון.

קארין אלהרר: אנחנו צריכים לסיים ב-11:00 ויש עוד שני דוברים שאני חייבת לתת להם לדבר.

עיסאווי פריג': אז אני שואל את השר ואת אמיר, הממונה על התקציבים, שאלה פשוטה: היה לנו לפני חודשיים משבר הדסה.

עיסאווי פריג': כישלון ניהולי מתמשך שעלה לקופת האוצר מיליארד ו-400, אם אני לא טועה, עכשיו משלמים מקדמה של 700 מיליון.

עיסאווי פריג': אז למה לא חשבנו לסגור את הדסה?

עיסאווי פריג': יש לנו את רשות השידור שמתנהלת בצורה איומה – למה לא לחשוב על סגירתה?

עיסאווי פריג': יש לנו חברת חשמל שסוחטת אותנו, עם גירעונות של מיליארדים - - -

<קריאה: שם הוא לא יכול לגעת.

קארין אלהרר: תודה.

עיסאווי פריג': רגע, קארין, תעשי לי טובה.

עיסאווי פריג': למה לא סוגרים?

עיסאווי פריג': רשות השידור יש בה אינטרס פוליטי?

עיסאווי פריג': אז אני רוצה להיות מעורב?

עיסאווי פריג': אני רוצה לקבל תשובות על זה.

עיסאווי פריג': הדבר האחרון, שאת התחלת בו: להחזיר את השידור הציבורי לציבור.

עיסאווי פריג': אני מקווה שכשניכנס לעומק החוק, כבוד השר ואת כיושבת-ראש, זה יהיה הכותרת שתצא מכאן.

קארין אלהרר: זו אכן - - -

עיסאווי פריג': לא פוליטיקה וריבוע.

עיסאווי פריג': זאת הכותרת.

עיסאווי פריג': דברים עוד יורחבו בעניין הזה.

קארין אלהרר: תודה רבה.

קארין אלהרר: מר צביקה פיק, ביקשת לדבר, יושב-ראש אקו"ם.

<צביקה פיק: לא ביקשתי, אבל יוריק ידבר.

<צביקה פיק: יוריק בן דוד.

קארין אלהרר: יוריק בן דוד, כן.

<קריאות: - - - ההסתדרות - - -

קארין אלהרר: תדברו מחר, אני מבטיחה.

<קריאות: לא, למה, למה?

קארין אלהרר: מחר גם יהיה דיון.

קארין אלהרר: חברים שקט.

<יורם בן דוד: אני מנכ"ל אקו"ם.

<יורם בן דוד: אני כאן בשם אקו"ם ובשם כל אומני ישראל.

<יורם בן דוד: אנחנו רואים ברשות השידור הממלכתית, בגוף הציבורי הזה, פלטפורמה מאוד משמעותית, פלטפורמה תרבותית.

<יורם בן דוד: אנחנו מדינה מאוד קטנה, אין לנו עוד פלטפורמות כאלה ציבוריות שבהן או על גבן ניתן לקדם את היצירה המקורית הישראלית, את האומנות הישראלית המקורית.

<יורם בן דוד: לכן, הגוף הזה מאוד חשוב לנו.

<יורם בן דוד: אנחנו שנים חיינו שזורים בחיי הגוף הזה וברגע שסוגרים או משנים אותו, אנחנו עומדים על כך שאנחנו נמשיך להיות שזורים בתוך הגוף הזה.

<יורם בן דוד: נכון להיום, החוק הזה מונע מאתנו כל קשר אפשרי לגוף הזה.

<יורם בן דוד: אנחנו מסתכלים על ההרכב של הגופים שינהלו, המועצה שתנהל את הגוף הזה, ואנחנו לא רואים כל זכר לאמני ישראל בתוך הגוף הזה.

<יורם בן דוד: אנחנו מאוד מטרדים מכך מאחר וזאת הפלטפורמה העיקרית והנחשבת ביותר שיש לנו, על כן אנחנו כאן אנחנו כואבים יחד עם זה את כאבם של העובדים.

<יורם בן דוד: אנחנו מכירים בצורך לעשות את השינוי הזה.

<יורם בן דוד: אנחנו מאחלים לכולנו שנגיע להסדרים הוגנים, שאכן נקים גוף ציבורי, כולנו ביחד, ואנחנו נתמוך ונעזור להקים את הגוף הזה כפי שצריך.

<יורם בן דוד: כמובן, תוך קידום ודאגה לאינטרסים של האמנים הישראלים שאין להם פלטפורמות אחרות.

<יורם בן דוד: אין לנו אפשרות לשדר באמריקה.

<יורם בן דוד: אנחנו מוצפים בחומרים זרים, אנחנו מוצפים ביצירות זרות, בשחקנים זרים, בסרטים זרים.

<יורם בן דוד: אי אפשר שגוף כזה ציבורי ינוהל רק על-ידי עיתונאים, בכל הכבוד, או רק אנשי טלוויזיה.

<יורם בן דוד: דיברו פה כבר על הרדיו, אז אני לא ארחיב בנושא הזה.

<יורם בן דוד: הרדיו משדר כ-50% מזמן השידור משדר יצירות, אומנויות, מהתחום שלנו, בין אם זה ספרות או מוסיקה ישראליות ולכן אנחנו רואים חשיבות גדולה בהימצאותנו בתוך הגוף הזה.

<יורם בן דוד: תודה.

קארין אלהרר: תודה רבה.

עיסאווי פריג': קארין, אני רוצה להוסיף דבר חשוב ששכחתי להגיד.

קארין אלהרר: לא עכשיו.

עיסאווי פריג': אני רוצה שנצא בקריאה משותפת מכאן:

עיסאווי פריג': זהירות מהסתה נגד העובדים מכספי הפיצויים - - -

קארין אלהרר: תודה רבה.

עיסאווי פריג': התהליך הזה מסוכן וצריך שתהיה קריאה מוסכמת בעניין.

קארין אלהרר: עיסאווי, כל יום אתה תגיד את הדברים שאתה רוצה, זה חשוב.

קארין אלהרר: אחרון הדוברים להיום, מר אמיר לוי, הממונה על אגף התקציבים, בבקשה.

<גלילה הורנשטיין: גברתי, יש לי רק הערה בבקשה.

קארין אלהרר: לא, לא.

<קריאה: - - - ביקשתי זכות דיבור - - -

קארין אלהרר: תקבל אותה מחר.

<גלילה הורנשטיין: אני חייבת להגיד משהו.

קארין אלהרר: אני מצטערת.

<גלילה הורנשטיין: גברתי היושבת-ראש, אני מייצגת את ההסתדרות הכללית - - -

קארין אלהרר: זה חשוב, אבל - - -

<גלילה הורנשטיין: - - - זה חשוב - - - ההסתדרות הכללית לא תבוא לידי ביטוי?

קארין אלהרר: גברת, אני מנהלת את הדיון ואני החלטתי שעכשיו אמיר לוי ידבר.

קארין אלהרר: סליחה.

<קריאות: - - -

קארין אלהרר: אמיר, בבקשה.

קארין אלהרר: שקט, באמת.

<אמיר לוי: תודה.

<אמיר לוי: אני רוצה להתייחס לשלוש נקודות מרכזיות שעלו כאן ונמשיך מחר, כמובן.

<אמיר לוי: הנקודה הראשונה היא למה סגירה-פתיחה.

<אמיר לוי: אנחנו לא תמיד רצים לסגירה-פתיחה, בדרך כלל גם אנחנו אלה שמבקשים אפילו לא לעשות את זה כי לכאורה זה עולה יותר בטווח הקצר.

<אמיר לוי: אני מלווה את הרשות כבר בערך 15 שנה, עוד בתפקידי הקודם באוצר, ואחרי זה אתנחתא.

<אמיר לוי: ולמרות שאני מלווה את הרשות 15 שנה, אני חושב שהעובדים וההנהלה – לא חושב – העובדים וההנהלה מכירים אותה הרבה יותר טוב ממני.

<אמיר לוי: אני חושב שבהגינות, כל אחד שמגיע בבוקר לעבוד ברשות שידור, ובאמת יש לי הערכה רבה לאנשים שעושים ברשות השידור את מה שהם עושים.

<אמיר לוי: אני חושב שכל אחד יודע שזה מקום עבודה שצריך להשתנות והוא לא יכול להשתנות כבר ואי אפשר לעשות טלאי על טלאי ואני חושב שאין מי שעובד שם שלא היה רוצה לבוא למקום חדש ולמקום שנעים בו יותר ולמקום שמתנהל בצורה אחרת.

<אמיר לוי: אנחנו היינו מוכנים, ואני אומר עוד פעם, זה לא היה לנו קל בהתחלה כשהגיע שר התקשורת והציע שזה יהיה המודל ודנו בזה הרבה בוועדה.

<אמיר לוי: ואם בסופו של דבר החלטנו ללכת על זה – זה באמת מתוך הבנה של הרבה מאוד שנים שאין דרך אחרת.

<ברוך אסקרוב: זה השתנה או שזה לא השתנה?

<ברוך אסקרוב: הבנו שזה מודל מע"צ: זה פתיחה-סגירה.

<ברוך אסקרוב: כבוד השר, אולי תתקן, מכוח סמכותך - - -

גלעד ארדן: אתם אומרים אותו דבר.

גלעד ארדן: אין דרך לומר שתי מילים באותו זמן, אז יש מי שקורא לזה פתיחה-סגירה ויש מי שקורא לזה סגירה-פתיחה.

גלעד ארדן: מה שקובע זה החוק, לא איך אומרים.

גלעד ארדן: החוק אומר שקודם פותחים ואחר כך סוגרים.

גלעד ארדן: כל מי שבטעות יגיד עכשיו סגירה-פתיחה תתעקש לתקן אותו?

גלעד ארדן: מה שכתוב זה בחוק.

<ברוך אסקרוב: בוודאי.

<ברוך אסקרוב: אפשר להבין את רגישותנו.

גלעד ארדן: זה כתוב בחוק.

<אמיר לוי: הנושא השני, הנקודה השנייה שמתקשרת לנושא הזה - - -

<גלילה הורנשטיין: - - -

גלעד ארדן: תראו את סעיף 84 ואחרי זה תתווכחו.

<גלילה הורנשטיין: קראנו.

גלעד ארדן: תקראו עוד פעם, עוד פעם.

<אמיר לוי: הנקודה השנייה שמתקשרת אליו היא בהחלט הנקודה של נושא העובדים.

<אמיר לוי: מעבר לזה שבאמת חשוב לי להסביר, אין פה שום רפורמה שהיא נגד העובדים.

<אמיר לוי: אמר קובי ואני מתחייב לכם כאן, ככל שזה תלוי בנו נעשה הכול, נקדיש את כל הזמן שצריך, כדי לשבת למשא ומתן הוגן ולנסות להגיע להבנות.

<אמיר לוי: אנחנו מצדנו נעשה את זה.

<אמיר לוי: יש שני צדדים למשא ומתן, זה אף פעם לא קל.

<אמיר לוי: אבל אני אומר שאנחנו נשקיע כל מה שצריך.

<אמיר לוי: ישבנו כמה פעמים ונשב עוד כמה שצריך.

<אמיר לוי: המטרה שלנו בסוף היא כן להגיע להבנות ושאנשים יצאו לפרישה בכבוד.

<תמנה עורב: - - - פרישה בכבוד.

<אמיר לוי: הנקודה השלישית נוגעת לנושא התקציב והמימון.

<אמיר לוי: פה חשוב לי להדגיש שני דברים: אחד, קודם כל צריך להבין שאי אפשר לדבר על יוקר מחייה ואי אפשר לדבר על הורדת מחירים כשיש גוף שעולה היום בערך מיליארד שקל, רשות שידור וטלוויזיה חינוכית, כולם מכירים את אי היעילות שיש בגוף כזה ואי אפשר לדבר אתנו על הורדת יוקר מחייה כשאנחנו מאפשרים להוציא מיליארד שקל כשאפר לעשות גוף הרבה יותר רזה והרבה יותר יעיל.

<אמיר לוי: כולם מכירים את זה, אין מה ליפות את המציאות.

<אמיר לוי: אין צורך להוציא מיליארד שקל.

<קריאה: - - - 800 מיליון - - -

<אמיר לוי: עם הטלוויזיה החינוכית, 850 ועוד 130 זה קרוב למיליארד שקל.

<קריאה: הקרוב הזה זו טעות של 15%.

<אמיר לוי: כל מי שעובד ומכיר את רשות השידור, מכיר את ההוצאות העודפות שיש שם ובסוף הציבור משלם את זה.

<אמיר לוי: אני אתן שתי דוגמאות חשובות - -

<תמנה עורב: הציבור מטומטם ולכן הציבור משלם.

<אמיר לוי: - - אחת זה נושא מנגנון הגבייה: החוק החדש מציע לרשות הכנסות מובטחות ללא מנגנון גבייה וללא אותם 30 מיליון שקל וללא אותו היקף חובות שיש היום כי בעצם התשלום יינתן בצורה אוטומטית.

<אמיר לוי: זה יחסוך הרבה כסף וייתן לרשות הרבה יותר הכנסות ממה שיש לה היום מבחינת שעורי התשלום.

<אמיר לוי: הדוגמה השנייה היא על מה הולך הכסף: בסופו של דבר, תזכרו, המטרה שהתשלומים שהציבור משלם, בין אם הוא משלם את זה בדרך של אגרה ובין אם זה בדרכים אחרות כמו שמופיע כאן בחוק, זה זמן וזה כסף שצריך ללכת למסך.

<אמיר לוי: הצעת החוק החדשה מבטיחה שבסוף ילך הרבה יותר כסף למסך, הרבה פחות לכוח אדם, הרבה יותר להוצאות הפקה, חלק גדול מהן תהיינה הפקות חיצוניות.

<אמיר לוי: בסוף, אני חושב שכשה

<אמיר לוי: ציבור משלם כסף, הוא צריך לקבל את זה בחזרה והוא צריך לקבל בחזרה גוף הרבה יותר יעיל והרבה יותר קטן.

<אמיר לוי: אני חושב שצריך לזכור את זה גם כן כשמדברים על תקציב רשות שידור ובטח על התקציב החדש.

<אמיר לוי: יש כאן הצעת חוק שבעינינו היא הצעת חוק מצוינת.

<אמיר לוי: אנחנו מאוד נחושים להעביר אותה.

<אמיר לוי: כמו שאמרתי קודם בהקשר של העובדים, אנחנו גם מאוד נחושים ונעשה כל מה שאנחנו יכולים כדי לנסות להגיע להבנות.

<אמיר לוי: תודה רבה.

קארין אלהרר: תודה רבה.

<יצחק שטיינר: אני חושב שזה לא בסדר שלא נשמע קולה של ההסתדרות.

<יצחק שטיינר: היית צריכה לתת להסתדרות להשמיע את דבריה.

קארין אלהרר: אני נועלת את הישיבה.

קארין אלהרר: מחר אנחנו נתכנס שוב.